Međutim, kako kaže direktorka Osnovne škole ''Jovan Jovanović Zmaj'' Erika Munjin Sokola, za učenike koji pohađaju šesti, sedmi i osmi razred informatika će i dalje biti njihov lični izbor.\n- Domaćinstvo, čuvari prirode, hor, orkestar, slikanje i crtanje su predmeti koji će ostati izborni. Međutim, petaci će za razliku od drugih, imati slobodne aktivnosti gde će recimo moći da se angažuju kroz dramsku ili recitatorsku sekciju. Predmet mađarski jezik sa elementima nacionalne kulture i dalje ostaje kao fakultativna ponuda, a deca koja ga dobrovoljno pohađaju imaju dva časa nedeljno – objašnjava Munjin Sokola.\nPrema njenim rečima, škola na čijem je čelu je upisala ukupno tri odeljenja prvaka, dva na srpskom (19, odnosno 18 učenika) i jedno na mađarskom (25 učenika).\n- Ove godine ćemo imati ukupno 30 odeljenja i oko 540 đaka. Prethodne smo ih imali oko 600, a sve ih je manje jer deca odlaze u inostranstvo ili se sele u drugi grad ili školu – ističe naša sagovornica i dodaje da su im odeljenja veoma mala.\nOsnovna škola ''Jovan Jovanović Zmaj'' se neće nalaziti među onim obrazovnim ustanovama koje će već sada uvesti elektronske dnevnike.\n- Nismo ušli u taj projekat, jer smatramo da nismo opremljeni i spremni za tako nešto – kaže direktorka ove osmoletke.\nIsto tako, njihova deca neće nositi ni uniforme jer se roditelji nisu saglasili sa tim predlogom o kojem se mnogo pričalo u državi ove, ali i ranijih godina.\n- Jednostavno, nije bilo definisano ko i kako bi to finansirao. Te uniforme ne bi bile kao što smo mi imali pre 40 godina, ali meni je jako teško da to uvedem, jer škola nema načina da natera da ih baš svako dete nosi – poručuje Erika Munjin Sokola.\nInače, kao i svake školske godine đaci prvaci dobiće lep paket od lokalne samouprave koji će sadržati sveske, futrole, lenjire i pribor za likovno.\n- Deca koja su iz porodice koja prima socijalnu pomoć ili su treće, četvrto, peto dete u kući, dobiće besplatne udžbenike do Ministarstva prosvete – podvlači ona.\nDirektorka Sokola naglašava da će već prvog dana prosvetni radnici koji su članovi sindikata štrajkovati tako što će držati časove od 30 minuta, a oni koji to nisu držaće redovnu nastavu.\n- Svake godine prvi dan ne radimo punom normom. Sada smo isto planirali da držimo četiri časa – otkriva naša sagovornica.\nTradicionalno, deca viših razreda će u školu ići u prepodne, dok će se mlađi menjati nedeljno.\n- U istoj smeni će biti prvi i četvrti, odnosno drugi i treći razred. Ali uvek na početku pravimo izuzetke, pa će prvaci i četvrtaci do 15. septembra ići poslepodne, a oni koji pohađaju drugi i treći razred će do tog datuma ići prepodne. Posle toga, ove dve grupe će se menjati nedeljno – govori direktorka ''Zmaj Jovine'' škole i dodaje još da će se sa užinom krenuti oko 10. septembra, kao i da će lokalna samouprava dotirati 50 posto cene, pa će roditelji plaćati samo polovinu potrebnog iznosa.


Fule danas u Sarajevu o deblokadi evropskog puta\nKomesar za proširenje EU Štefan Fule dolazi danas u Sarajevo radi razgovora sa domaćim političarima o pronalaženju načina da se BiH konačno pokrene na evropskom putu, izjavio je Srni Fuleov portparol Peter Stano.\n“Cilj radne posjete Fulea Sarajevu jeste nastavak diskusije sa političkim liderima o rješavanju pitanja ‘Sejdić-Finci’ i pronalaženju načina da se BiH konačno pokrene na evropskom putu”, naveo je Stano, koji nije želio da otkriva Fuleova očekivanja i planove ako razgovori ne budu dali rezultate.\nFule bi trebalo da razgovara sa liderima sedam vodećih političkih partija u BiH.\nProvođenje odluke Evropskog suda za ljudska prava u slučaju “Sejdić-Finci” bitno je za nastavak puta BiH ka EU. Odluka nije provedena je političari iz Federacije BiH ne mogu da postignu dogovor.\nSud u Strazburu je prije pet godina donio odluku u korist Sejdića i Fincija i zatražio od vlasti u BiH da usvoje izmjene Ustava BiH u tom dijelu, što nikada nije učinjeno.\nEvropska komisija je u više navrata upozorila da postoji mogućnost da zbog toga naredni izbori u BiH, zakazani za ovu godinu, budu proglašeni nevažećim.


Vesti online / Vesti / Svet / Preti li Britaniji "divlji" izlazak iz EU sa nesagledivim posledicama\nPreti li Britaniji "divlji" izlazak iz EU sa nesagledivim posledicama\nUprkos "preživljavanju" Tereze Mej na čelu britanske vlade, ni danas nije jasno da li će se "Bregzit" održati po postignutom, ali nedovoljno razjašnjenom sporazumu, ili bez sporazuma, čak i da li će uopšte doći do razlaza Velike Britanije i Evropske unije.\nDo juče je izgledalo da je pad Tereze Mej sa premijerske funkcije pitanje dana, a da pregovori o "Bregzitu" propadaju. Posle odlaganja glasanja o sporazumu o "Bregzitu" u britanskom parlamentu i propasti „ofanzive šarma“ Mejove po zemljama EU, gde su joj evropski lideri jednoglasno saopštili da neće biti promena postignutog sporazuma, ipak je „preživela“ glasanje i najavila da nastavlja svoju misiju realizacije "Bregzita".\nSa druge strane La Manša stigli su pomirljiviji tonovi u rasponu od "nema novih pregovora, samo razjašnjenja i demistifikacije" već postignutog sporazuma, preko, "EU je spremna da razmotri nova uveravanja za Britaniju" do ponude austrijskog kancelara Sebastijana Kurca da su Britanci dobrodošli da se vrate u EU.\nGlasanje o poverenju Terezi Mej pokazalo je da je većina konzervativnih poslanika ostala uz nju, što ne znači da je njen položaj bitno ojačan, izjavio je za Sputnjik Vladeta Janković, bivši ambasador SRJ i SCG u Velikoj Britaniji.\nBritanska premijerka i dalje ima vrlo ozbiljne probleme koji su počeli onog časa kad je sredinom novembra objavila ishod pregovora sa Evropskom unijom o „bregzitu“, što je izazvalo veliki potres u Parlamentu, ali i u javnosti.\n* Kurc: EU spremna da se prilagodi Mej po pitanju Bregzita\n* "Odložiti Bregzit ako Mej izgubi poverenje"\n* Danas "pada" Tereza Mej?\nJanković kaže da mu se čini da stav Tereze Mej u ovom trenutku ostaje kakav je bio i do sada, a da je zakonska obaveza Velike Britanije da do 29. marta iduće godine izađe iz EU, a "alternative su vrlo problematične".\nOn dodaje da iako se u Ujedinjenom Kraljevstvu u poslednje vreme sve češće pominje novi referendum, i iako postoji veliki deo javnosti od 48 odsto koji je glasao protiv izlaska iz EU na referendumu i bez obzira na duboku podelu u društvu - priča će se završiti izlaskom iz EU. S tim što će Britanija morati da plati 3,39 milijardi funti koliko iznose troškovi njenog izlaska.\n- Kad je reč o poslednjem i najosetljivijem problemu - problemu granice između Republike Irske i Severne Irske, koja je deo Ujedinjenog Kraljevstva, tu će biti napravljen neki kompromis. Čini mi se da se to može predvideti utoliko što bi granica ostala, ipak, propusna. Ne bi bilo carine i barijera nego bi to bilo jedino mesto između EU i onoga što nije EU gde neće biti fizičke granice - smatra Janković.\nPrema rečima Vladeta Jankovića, mogućnost novog škotskog referenduma o izlasku iz Velike Britanije nikad nije ni iščezavala, dok raspoloženje Škota u prilog napuštanja Ujedinjenog Kraljevstva stalno raste.\nSVET "Bio bih srećan kada bi Velika Britanija ostala u EU"\nSVET "Tereza Mej namerava da sprovede Bregzit 29. marta"


Još nema odgovora na preporuku za razrešenje Gašića\nBeta\t 28. septembra 2015. 16:45\n“Naravno da očekujem. Elementarna je stvar da na ovlašćenje koje sam iskoristio, a koje je zakonom propisano, da stigne odgovor, a siguran sam da će do toga doći”, kazao je Janković novinarima u Klubu poslanika nakon obeležavanja Međunarodnog dana prava javnosti da zna.\n“Svi državni organi, a posebno takozvani organi sile, moraju da se povinuju Ustavu i zakonu i da svoja ovlašćenja koriste u svrhe u koje su im data. Demokratska civilna kontrola oružanih snaga i službi bezbednosti demokratski je standard bez koga vojska i službe mogu da se podvrgnu političkoj ili ličnoj moći, sa ogromnim štetnim posledicama. Ministar odbrane Bratislav Gašić i direktor VBA Petar Cvetković pogazili su oba principa i iskazali čvrstu nameru da to čine i u budućnosti, zbog čega je moja javna preporuka za njihovo razrešenje bila neminovna”, navodi se u saopštenju Zaštitnika građana od 21. septembra.


Sjedinjene Države preusmeravaju pomoć sa Evrope na zemlje u razvoju\nSjedinjene Države su najveći davalac pomoći inostranstvu na svetu, a u proteklih šest godina su udvostručile međunarodnu pomoć za razvoj. Istovremeno, Sjedinjene Države menjaju raspodelu te pomoći, preusmeravajući je sa Evrope na zemlje u razvoju.\nPrestanak sovjetske vojne opasnosti u Evropi je stvorio nove geopolitičke realnosti, kaže bivši šef američke Agencije za međunarodni razvoj, Endru Netsios.\n«Za vreme hladnog rata, izgledalo je da su vitalni interesi Sjedinjenih Država u Evropi, zbog čega smo toliko novca trošili na građenje savezništva u NATO-u, obuku naših oružanih snaga sa našim saveznicima u Evropi, jer je glavni cilj Sovjetskog Saveza bio da ili neutrališe Evropu, ili da je zastraši», kaže Netsios.\nPovećana opasnost od terorizma je navela Sjedinjene Države da preusmere fokus svoje nacionalne bezbednosti na treći svet, tvrdi Netsios.\n«Realnu opasnost za Sjedinjene Države sada predstavljaju pretnje koje nisu zasnovane na naciji: to su narko-karteli, povezani sa terorističkim mrežama, koje su povezane sa ilegalnim međunarodnim tržištima oružja, koja su pak povezana sa krugovima koji se bave pranjem novca i trgovinom ljudima», kaže Netsios.\nPromena vitalnih interesa Sjedinjenih Država je dovela do preusmeravanja američke pomoći inostranstvu, zaključuje bivši šef Agencije za međunarodni razvoj.\nKao predsednik Pododbora za međunarodnu pomoć Predstavničkog doma, kongresmen Džim Kolbi, republikanac iz Arizone, igra ključnu ulogu u finansiranju najvećeg dela američkih programa pomoći. Pojavivši se zajedno sa Netsiosom u Savetu za inostranu politiku u Vašingtonu, Kolbi je rekao da dalje održavanje budžeta za međunarodnu pomoć predstavlja – kako se izrazio – «sve veći izazov».\n«Ulazimo u period određenih teškoća kada je reč o pomoći inostranstvu. Postoji nekakva istrošenost – ili zamor – koji primećujem u Kongresu, u pogledu izdvajanja novca za zemlje kao što su Avganistan ili Irak», kaže Kolbi.\nNajefikasniji i najodrživiji oblik pomoći inostranstvu, prema kongresmenu Kolbiju, jeste pomoć stranim zemljama da transformišu svoju ekonomiju i razviju trgovinske mogućnosti.\nBudžet za međunarodnu pomoć Sjedinjenih Država za razvoj se u proteklih šest godina udvostručio. 2004. godine je dostigao 15 milijardi i 400 miliona dolara – što je 1 odsto ukupnog američkog budžeta.\nTokom istog perioda, prema proceni Državnog sekretarijata, Amerika je privatno poklonila 34 milijarde dolara inostrane pomoći i dobrotvornih priloga, što je više nego dvostruko u odnosu na zvaničnu pomoć Sjedinjenih Država inostranstvu.


Obama: Evropska kriza zastrašuje svet\nPredsednik Barak Obama, u okviru turneje na kojoj promoviše svoj plan za otvaranje novih radnih mesta i prikuplja novac za izbornu kampanju iduće godine, govoriće u srednjoj školi "Abraham Linkoln" u Denveru u Koloradu. Predsednik je juče bio u Kaliforniji, gde je - pored ostalog - rekao da finansijska kriza u Evropi "zastrašuje svet".\nOn je istakao da evropski lideri nisu reagovali dovoljno brzo u rešavanju krize. Predsednik je i prilikom prethodnih nastupa na zapadu Sjedinjenih Država, sugerisao da je taj neuspeh evropskih lidera usporio oporavak američke ekonomije i izazvao probleme širom sveta.\nOn je istakao da se evropske države nisu u potpunosti oporavile od finansijske krize 2007. godine, niti su u potpunosti prevladale - kako je rekao - "sve izazove sa kojima se suočio njihov bankarski sistem". Predsednik posle trodnevne turneje i gostovanja u pet gradova, kasno večeras treba da se vrati u Vašington.


Jačanje kapaciteta JP "Slobodna zona" i KP "Vodovod i kanalizacija" u Šamcu - Akta.ba\nUlaganja su oko 114.000 KM, ali bez kreditnog zaduženja.\n14.06.2020. 10:09 / Izvor: Akta.ba\nŠamačko javno preduzeće "Slobodna zona" je u okviru javnog poziva Fonda za zaštitu životne sredine i energetsku efikasnost Republike Srpske nabavilo kante i kontejnere za odlaganje komunalnog otpada, te traktor sa tarupom, a preduzeće "Vodovod i kanalizacija" Šamac traktor sa cisternom koji će olakšati održavanje kanalizacione mreže na području ove lokalne zajednice.\nU Šamcu je juče održan sastanak načelnika opštine Đorđa Milićevića i direktora Fonda Srđana Todorovića u vezi sa realizacijom projekta, vrijednog oko 114.000 KM, na osnovu kojeg su nabavljeni oprema i vozila za ova dva javna preduzeća u Šamcu.\nMilićević je novinarima pojasnio da je riječ o 114.000 KM donatorskih sredstava kroz projekte Fonda za šamačka javna preduzeća "Slobodna zona" i "Vodovod i kanalizacija", uz dodatno učešće opštine Šamac i ovih preduzeća od 34.000 KM.\n"Dogovorili smo nastavak saradnje, koja podrazumijeva dodatnu nabavku opreme u okviru komunalnog preduzeća "Slobodna zona" i mogućnosti da na javni poziv Fonda, koji bude tekao tokom ove godine, kandidujemo jedan projekat u okviru energetske efikasnosti, a koji se tiče Vatrogasnog doma u Šamcu", rekao je Milićević.\nMilićević je istakao da je kontinuirana saradnja sa Fondom za rezultat imala nabavku ozbiljnog dijela opreme za "Slobodnu zonu" i "Vodovod i kanalizaciju".\n"Bitno je naglasiti da smo bez ijedne KM kreditnih sredstava obezbijedili normalno funkcionisanje preduzeća. Ako imamo u vidu da smo do 2016. godine u okviru preduzeća "Slobodne zone" imali 100.000 KM za nabavku opreme iz kreditnih sredstava, danas, četiri godine nakon toga, ulaganja su oko 114.000 KM, ali bez kreditnog zaduženja", naveo je Milićević.\nTodorović je istakao da je ovo nastavak dobre saradnje opštine Šamac i Fonda na zajedničkim projektima na poboljšanju kvaliteta upravljanja otpadom i u oblasti poboljšanja kvaliteta snabdijevanja vodom u ovoj lokalnoj zajednici.\n"Govorili smo o saradnji upravo na ovim projektima kroz aktivnosti koje će Fond sprovoditi i u ovoj, ali i u narednim godinama. Ostvarili smo dobru saradnju i na projektima povećanja energetske efikasnosti. Osnovna škola u Obudovcu je dio projekta povećanja energetske efikasnosti", rekao je Todorović.\nVršilac dužnosti direktora u Komunalnom preduzeću "Slobodna zona" Lazar Đekić istakao je da su realizacijom ovog projekta sa Fondom nabavili kante i kontejnere koje će koristiti za odlaganje komunalnog otpada, te traktor sa tarupom koji će koristiti za košenje i uređenje travnatih površina na području opštine Šamac.\nDirektor "Vodovoda i kanalizacije" Šamac Mihajlo Đurđević istakao je da ovo preduzeće, iako je povećalo naplatu za 70 odsto, nema sredstava da nabavlja opremu jer vraća dugove iz prethodnog perioda.\n"Zahvaljujem se Fondu i opštini Šamac što su nam donirali traktor sa cisternom, neophodan za održavanje kanalizacione mreže. Dio Šamca još nema kanalizaciju. Mi ćemo od danas biti servis za ispumpavanje septičkih jama na području cijele opštine", rekao je Đurđević.\nJP Slobodna zona Šamac


Put Kosova ka EU uslovljen dijalogom sa Srbijom\nBeta\t 17. decembra 2015. 13:35\nPredsednica Kosova Atifete Jahjaga izjavila je danas da je put Kosova ka Evropskoj uniji uslovljen dijalogom o normalizaciji odnosa sa Srbijom.\nObaraćajući s poslanicima Skupštine Kosova, Jahjaga je ocenila i da su evropske integracije Srbije uslovljenje “potpunim povlačenjem njenih ilegalnih struktura sa Kosova”.\n“Poglavlje 35 će obesnažiti dualizam koji je Srbija nametnula Kosovu još od završetka rata i garantuje da će njen put ka EU zavisiti isključivo od ispunjena obaveza prema Kosovu, do potpisivanja obavezujućih sporazuma koji će obezbediti priznanje nezavisnosti Kosova”, rekla je predsednica.\nPrema njenim rečima, dijalog sa Srbijom je i dalje neophodan.\n“Na pragu proglašenja nezavisnosti i nakon zaključivanja uslovljene nezavisnosti, mi smo nasledili komplikovanu realnost jedne etnički podeljene države i izazvanog suvereniteta. Direktan dijalog sa Srbijom u okviru evropskih integracija, uz posredovanje EU i uz podršku SAD-a, poslednji je trenutak da obavežemo Srbiju da se odvoji od Kosova, kako bi Srbija ozvaničila nepovratnu realnost, koju je sada prihvatila”, kazala je Jahjaga.\nPredsednica Kosova je dodala da se dijalog kao i njegovi rezultati, osporavaju svuda.\n“Ja nastavljam da verujem da Kosovo nema drugu alternativu kako bi uspostavilo suverenitet nad svojom teritorijom i kako bi očuvalo svoj teritorijalni integritet, smeštajući druge etničke zajednice, unutar našeg institucionalnog i društvenog života”, kazala je Jahjaga.\nOna je dodala da ne može da sakrije razočarenje odlukom Evropske komisije da odloži preporuku o omogućavanju slobode kretanja gradjanima Kosova, “kao fundamentalne vrednosti evropskog projekta”.


Gubitak „Deutsche bank“ 3,1 milijardi eura - Biznis Info\nYou are at:Home»Banke»Gubitak „Deutsche bank“ 3,1 milijardi eura\nGubitak „Deutsche bank“ 3,1 milijardi eura\nNjemačka „Deutsche bank“ prijavila je neto gubitak od 3,1 milijardi eura u drugom kvartalu, nekoliko sedmica nakon što je najavila drastično smanjenje broja zaposlenih.\nGubitak je veći od 2,8 milijardi eura, koliko je banka prognozirala ranije ovog mjeseca, kada je objavila plan o restrukturisanju. Danas je saopštila da su je “transformacione promjene” koštale 3,4 milijardi eura.\nPrema planu koji je objavljen ranije ovog mjeseca, „Deutsche bank“ će ukinuti 18.000 radnih mjesta i drastično umanjiti investicije u operacije u Njujorku, Londonu i na drugim mjestima, a istovremeno će se fokusirati na korporativne klijente.\nReorganizacija poslovanja uslijedila je poslije neuspješnih razgovora o spajanju sa suparničkom „Commerzbank“ u aprilu, prenosi Srna.


Ljajić: Nadoknadićemo štetu ukoliko se kriza sa koronavirusom završi za mesec dana - Sputnjik Srbija\n11:43 01.03.2020 Preuzmite kraći link\nLjajić je rekao da je u Srbiji u turističkom smislu zabeležen fantastičan januar i naveo da je u tom mesecu zabeležen rast broja kineskih turista od 145 odsto u odnosu na januar prošle godine, zatim rast od 28 odsto stranih turista, 20 odsto domaćih turista, 25 odsto rast noćenja.\n„Sve je ukazivalo na neverovatno dobru turističku godinu, međutim, moramo da se prilagođavamo nepridviđenim situacijama“, kazao je Ljajić za TV Prvu, a prenosi Tanjug.\nNavodeći da glavna turistička sezona kada se radi o kineskim turistima u Srbiji počinje od druge polovine aprila i traje do kraja godine, Ljajić je rekao da ukoliko bi za mesec dana stala kriza, veruje da bi bili nadoknađeni gubici u turizmu.\nKada je reč o trgovini s Kinom, Ljajić je rekao da su obavljeni razgovari s kompanijama koje posluju s Kinom i ističe da za sada nema otkazivanja poslova i ugovora, ali da ima izvesnog usporavanja tih dogovora.\nMinistar je kazao da u Srbiji još nema restrikcija letova i podseća da je kineska vlada 27. januara donela odluku o zabrani organizovanih međunarodnih putovanja kineskih građana širom sveta.\nOdgovarajući na pitanje da li je potrebno da građani prikupljuju lične zalihe, Ljajić kaže da za tim nema potrebe i da nema potrebe za histerijom i panikom.\n„Kod nas zaista nema razloga za takvom vrstom panike ili histerije, imali smo sastanak pre dva dana s najvećim trgovinskim lancima koji posluju u Srbiji i oni imaju na zalihama dovoljne količine svih proizvoda i govore da nema potrebe za lične zalihe, niti ima zahteva, odnosno prodaje određenih vrsta roba“, rekao je Ljajić.


Online predavanje ljekara kineske medicine Filipa Manje – Novosti Plus\nLjekar kineske medicine Filip Manja održaće u srijedu, 15. aprila, onlajn predavanje o temi “Jačanje imuniteta kineskom tradicionalnom medicinom“, najavljeno je iz Konfucijevog instituta Univerziteta u Banjaluci.\nPredavanje će biti održano posredstvom aplikacije “Zoom“, a učesnici će imati mogućnost da postavljaju pitanja.\nZainteresovani za jednočasovno predavanje treba da se prijave posredstvom elektronske pošte konfucijev.institut@unibl.org sa koje će 15 minuta prije početka predavanja dobiti link za pristupanje.\n“Kineska tradicionalna medicina je tokom duge istorije prolazila kroz stotine epidemija. Stvoreno je bogato iskustvo u prevenciji protiv patogena, uključujući ishranu, životne navike, vježbe, suplementaciju i slično”, navode iz Konfucijevog instituta.\nU najavi se dodaje da će o ovome govoriti Manja, kao i da će dati praktične savjete kako se odbraniti od virusa.\nOnlajn predavanje ljekara kineske medicine Filipa Manje počeće u 13.00 časova.\nManja je ljekar kineske medicine koji je diplomirao kineski jezik i književnost na Filološkom fakultetu Univerziteta u Beogradu.\nNakon toga je u Kini diplomirao na osnovnim studijama kineske medicine, a obučavao se u oblastima akupunkture, fitoterapije, tuina masaže.\nSrna, foto: naturalpluspharma\n← HOROSKOP – Petak 10. april\nMinimalne bruto plate za sve koji zbog pandemije nisu radili u aprilu →\n30 Oktobra, 2019 31 Oktobra, 2019 novostiplus\t1


U Merdaru ukradene puške iz stražarske kućice\nsreda, 18. april 2018. 16:50h\nPolicajac na stražarskom mestu duž Administrativne linije sa Kosovo i Metohijom u selu Merdare suspendovan je sa posla, nakon što je na kratko napustio stražarsko mesto i u tom periodu su ukradene dve puške. Policija intenzivno traga za lopovom koji je ukrao oružje iz policijkse kućice.\nKako saznajemo u prokupačkoj policiji, lopov je najverovatnije iskoristio nepažnju policajca D. M. koji je na kratko napustio stražarsko mesto u policijskom odeljenju Merdare i sa puškama se udaljio u nepoznatom pravcu.\nPolicija intenzivno traga za osobom koja je ukrala puške koje su se nalazile u stražarskoj kućici, a o čitavom događaju je obavešteno Osnovno javno tužilaštvo u Kuršumliji – kaže se između ostalog u policijskom saopštenju.\nInače, po nalogu tužilaštva protiv policijskog službenika biće podneta krivična prijava zbog sumnje da je počinio krivično delo nesavestan rad u službi.\nTakođe, protiv D. M. je pokrenut disciplinski postupak za težu povredu službene dužnosti i doneto je rešenje o udaljenju do okončanja disciplinskog postupka.


Stižu dividende od Telekoma - Ozonpress :: internet portal\nTag: Akcije Telekoma, dividenda\nUprava „Telekoma“ predložila je da se građanima isplati dividenda koja bi iznosila 403,7 dinara neto. Uprava je predložila da se akcionarima iz prošlogodišnje dobiti od 16,3 milijarde dinara na ime dividende isplati 12,26 milijardi odnosno 15,32 dinara bruto po akciji. Kao dan dividende je utvrđen 19. jun.\n„Telekom“ je prošle godine akcionarima isplatio dividendu od 13,08 dinara, a godinu ranije 9,46 dinara po akciji.\nDržava je većinski vlasnik „Telekoma“ sa 58,1% akcija, sopstvene akcije čine 20% kapitala, dok je ostatak u rukama bivših i sadašnjih radnika i građana, koji pojedinačno raspolažu sa 31 akcijom „Telekoma“.\nNadzorni odbor državne telekomunikacione kompanije, „Telekom Srbija“, sazvao je redovnu skupštini akcionara za 29. jun, dok je kao dan akcionara utvrđen 19. jun tekuće godine. Skupština će između ostalog odlučivati o usvajanju redovnih i konsolidovanih izveštaja, te doneti odluku o raspodeli dobiti.


Omiljena zemlja za Balkance: Plata preko 5.000 EUR - Leutar.net\nHomeVijestiSvijetOmiljena zemlja za Balkance: Plata preko 5.000 EUR\n5. februara 2019. Leutar Svijet, Vijesti 0\nKopenhagen — Za narode sa Zapadnog Balkana, pored Nemačke, Austrije i Švajcarske, među favoritima je i Danska.\nKako piše „Poslovni dnevnik“, Danska je jedna od najuređenijih i najstabilnijih država na svetu i to se vidi na svakom koraku. Baš je ovih dana objavljeno da je to zemlja s najmanje korupcije na svetu. Skupo je, ali su i plate velike. Prosečna bruto plata je 5.124 evra. Visoki su i porezi, ali su zato povlastice takve da se niko ne buni.


Učenici smjera prerađivači plastike uskoro bi mogli birati kompanije za praksu – SVIJET ZANATA\nPosted by darkoudovicic on 12/10/2020\nTo je bio povod za kompaniju “PREVENT COMPONENTS” d.o.o. Goražde i njemački GIZ da organizuju online radionicu o načinu odabira učenika za praktičnu nastavu u kompanijama na primjeru Srbije, a u okviru projekta „IDEAL- Poboljšanje i razvoj obrazovnog sistema za plastičare/ke u Bosni i Hercegovini“. PREVENT COMPONENTS” d.o.o. Goražde i Deutsche Gesellschaft für Internationale Zusammenarbeit (GIZ) sarađuju kroz razvojno partnerstvo u okviru programa develoPPP.de u ime Njemačkog saveznog ministarstva za ekonomsku saradnju i razvoj (BMZ).\n“Nastavnici, članovi tima za Karijerno vođenje i savetovanje učenika u dualnom obrazovanju (KVIS) organizuju predstavljanje kompanija učenicima i roditeljima/zakonskim zastupnicima, takođe pripremaju učenike za intervju. Raspoređivanje učenika vrše predstavnici kompanija, organizator praktične nastave i stručni saradnici usklađivanjem iskazanih želja učenika kao i kompanija za određenim učenicima. Tim za KVIS organizuje u školi intervjuisanje učenika, koje rade kompanije uz obavezno učestvovanje roditelja/zakonskog zastupnika ili pedagoga, psihologa“, kaže Rajčić.\n“Krenuli smo 2014. godine s novim obrazovnim profilom industrijski mehaničar, koji je uspešno završilo 10 učenika. Svima smo ponudili zaposlenje u našoj kompaniji i bili smo vrlo ponosni kada je svih 10 prihvatilo. Ove godine nam se pridružuju učenici koji čine šestu generaciju učenika dualnog obrazovanja. Ponosni smo na činjenicu da 20 posto učenika čine devojke“, kaže Doljančević.\n“Najznačajnije za nas je taj momenat predstavljanja kompanija gde dolazimo do učenika sa kojima ćemo sarađivati. Važni su nam intervju sa učenicima jer tu proveravamo koliko su spremni da postanu dio našeg tima“, smatra Zec.\n“Stavovi koji se stiču u kompanijama, gde učenicu imaju priliku da uče od starijih kolega, su od velikog značaja u procesu obrazovanja i sazrevanja mladih ljudi. Posvećenost učenju kroz rad i dobre navike su visoko cenjene u kompanijama. Učenici vrlo dobro znaju da prepoznaju svoju šansu i perspektive kojima treba da se vode. Rad u kompanijama za njih predstavlja neprocenjivo iskustvo, a ako dodam i tu financijsku naknadu onda je to za njih veoma značajna stvar, a za monge porodice je to bio značajan prihod“, ističe Stojanović.\nPrethodni članak I bez jedne šake Hasan je odličan keramičar\nSljedeći članak NOVINE U TREBINJSKIM STRUČNIM ŠKOLAMA: Na praksi prave cicvaru, priganice i prijesnac


Home Vijesti Vlada planira kazniti sve koji odbiju uvesti covid-potvrde pa i Milanovića\nBy maxportalstu 17, 2021, 13:06 pm\nPremijer Andrej Plenković na sjednici vlade objavio je kako vlada planira uvesti sankcije oko covid-potvrda. Rekao je kako sankcije čekaju “one koji se ponašaju kao da odluka Stožera ne postoji”.\nPlenkovićeva najava o uvođenju sankcija oko covid-potvrda odnosi na čelnike gradova, općina ili institucija koji se oglušuju na odluku o obveznim covid-potvrdama i odbijaju je provesti.\nIndex piše da im je iz Vlade je neslužbeno potvrđeno da bi sankcije koje planiraju uvesti obuhvaćale i predsjednika Zorana Milanovića koji je objavio da covid-potvrde neće uvesti u Ured predsjednika. Kako to točno planiraju izvesti, nije još posve jasno.\nPlenković: Misle da su pametni, a nisu\nTAGandrej plenković covid potvrde vlada


Prema njegovim rečima, Poljska se nada da će isporuke gasa preko gasovoda „Baltik pajp“ početi od 1. oktobra sledeće godine.Poljski zvaničnik smatra da će „Baltik pajp“ omogućiti isporuku neophodne količine gasa za poljsku ekonomije bez učešće ruskih izvora.Ranije je predsednik odbora poljske kompanije za naftu i gas „PGNiG“ Pavel Maevski izjavio da ne isključuje isporuke gasa iz Rusije po okončanju ugovora sa „Gaspromom“ 2022. godine.Podsetimo, Poljska je u februaru 2018. godine objavila da namerava da napravi svoj gasovod. U Varšavi su planirali da iskoriste „Baltik pajp“ za priključenje norveškoj gasnoj mreži. Kako se pretpostavlja, projekat će imati kapacitet deset milijardi kubnih metara godišnje. On bi trebalo da počne sa radom 2022. godine.\nrusija, gas, poljska, rusija – ekonomija\nOpunomoćenik poljske vlade za pitanja strateške energetske infrastrukture Petar Naimski izjavio je za radio-stanicu „Siodma9.pl“ da Varšava ne namerava da produži ugovor sa „Gaspromom“ o isporukama ruskog plavog goriva.\n„Nećemo produžiti ugovor sa ruskim 'Gaspromom'“, rekao je Naimski.\nPrema njegovim rečima, Poljska se nada da će isporuke gasa preko gasovoda „Baltik pajp“ početi od 1. oktobra sledeće godine.\nPoljski zvaničnik smatra da će „Baltik pajp“ omogućiti isporuku neophodne količine gasa za poljsku ekonomije bez učešće ruskih izvora.\nRanije je predsednik odbora poljske kompanije za naftu i gas „PGNiG“ Pavel Maevski izjavio da ne isključuje isporuke gasa iz Rusije po okončanju ugovora sa „Gaspromom“ 2022. godine.\nPodsetimo, Poljska je u februaru 2018. godine objavila da namerava da napravi svoj gasovod. U Varšavi su planirali da iskoriste „Baltik pajp“ za priključenje norveškoj gasnoj mreži. Kako se pretpostavlja, projekat će imati kapacitet deset milijardi kubnih metara godišnje. On bi trebalo da počne sa radom 2022. godine.


Bugarski političar savetuje Vladu: Ne zatežite odnose sa Moskvom - 05.12.2019, Sputnik Srbija\nVlada Bugarske treba da preduzme napore da se smanji napetost u odnosima sa Rusijom, smatra zamenik predsednika Parlamenta Kristian Vigenjin, komentarišući... 05.12.2019, Sputnik Srbija\n17:20 05.12.2019 (Osveženo: 03:55 26.08.2021)\n„Loše je kada stvar dolazi do proterivanja diplomata. Činjenica je da postoji problem, kada stvar dolazi do takvih odnosa između Rusije i Bugarske, kao i kada se pojavljuje takva izjava ruskog predsednika Putina — da se odugovlači ’Turski tok‘“, izjavio je Vigenjin.\nBugarski ekspert: Izgradnja „Turskog toka“ — neuspeh američke politike\n5 Decembar 2019, 16:05\nPo mišljenju političara, premijer Bojko Borisov, koji je juče prokomentarisao reči Putina, nije izabrao prave reči.\n„Mi pozivamo premijera i Vladu da pokušaju da normalizuju naše odnose sa Rusijom, a ne da se udubljuju u povećanje napetosti između naših država“, zaključio je Vigenjin.\nRanije je šef ruske diplomatije izjavio da je proterivanje bugarskog diplomate recipročni odgovor na akcije Sofije.\nPodsetimo — u oktobru je Bugarska proterala službenika ruske Ambasade zbog sumnje u špijunažu.


Mihajlović: Cilj efikasniji sistem i smanjenje sive ekonomije\nM. D.\t 28. jula 2015. 20:00\nCilj donošenja zakona o prevozu putnika i robe u drumskom saobraćaju je da se omogući efikasniji sistem transporta i smanji siva ekonomija zbog koje je država godišnje oštećena za više od 100 miliona evra, izjavila je danas ministarka građevinarstva, saobraćaja i infrastrukture Zorana Mihajlović.\nOna je novinarima u parlamentu rekla da je cilj donošenja ta dva zakona da se omogući lojalna konkurencija između transportnih preduzeća i da se omogući onima koji nelegalno posluju da uđu u legalne tokove.\n“Ovo je važna oblast i cilj je da uvedemo još efikasniji sistem transporta i da omogućimo da se smanji siva ekonomija”, rekla je Mihjalović i dodala da je zbog sive ekonomije u toj oblasti država godišnje oštećena za oko 100 miliona evra.\nKako je kazala, zakoni su nužni da bi se uveli standardi i uskladilo domaće zakonodavstvo sa propisima EU, unapredio kvalitet prevoza i povećala bezbednost svih u prevozu.\nMihjalović je dodala da su do sada tu oblast uređivala četiri zakona.\nOna je navela podatak da se od ukupnopg obima transporta prevoza tereta, 80 odsto obavlja u drumskom saobraćaju, a od ukupnog obima prevoza putnika, 74 odsto njih se preveze u drumskom saobraćaju.\nPrihod od drumskog prevoza 150 miliona evra\nUkupan prihod od drumskog prevoza u Srbiji iznosi 150 miliona evra na godišnjem nivou, izjavila je Mihajlović navodeći da će novi zakoni o prevozu u drumskom saobraćaju omogućiti još bolju konkurenciju transportnih preduzeća i zaštitu putnika.\nMihajlović je rekla da Srbija gubi više od 100 miliona evra zbog sive ekonomije u drumskom prevozu.\n“Želimo pre svega da zaštimo i putnike koji se prevoze i teret koji se prevozi i želimo da sve ono što je u nelegalnim tokovima, a jeste puno, jer preko 100 miliona evra Srbija gubi zbog sive ekonomije u drumskom prevozum, uvedemo u legalne tokove”, kaže Mihajlović, koja je i potpredsednIca vlade.\nKako je navela, oba predožena zakona su usklađena sa direktivama EU, a bila su u javnoj raspravi koja je održana u gotovo svim većim gradovima.\n“Sva udruženja prevoznika imala su sa nama dosta sastanaka, samo u ovoj godini pet sastanaka sa mnom”, rekla je ministarka i dodala da su sve njihove sugestije, koje su mogle da budu uvrštene u zakon i postale deo zakona.\ndrumski saobraćajzakon o prevozu putnikaZorana Mihajlović


Privrednici u većinskim srpskim sredinama na Kosovu uglavnom posluju samo na teritoriji svoje opštine, jer je saradnja između srpskih i albanskih firmi jako retka, a i kada se uspostavi, preduzeća …\nEkonomski analitičari iznose iste prognoze kao i Narodna banka Srbije da su faktori koji trenutno podstiču inflaciju privremeni, i da će do stabilizacije najverovatnije doći u prvom tromesečju naredne godine. …\nIako je Dragana Milanović diplomirala italijanski jezik i književnost, umesto nekog „mirnijeg“ posla izabrala je da od starih mašina za šivenje, preostalih iz ugašenog posla njenih roditelja, i sestrine skromne …\nMada je domaća privreda i u pandemijskoj 2020. godini poslovala pozitivno, čak 19 preduzeća koja su godinu dana ranije bila među sto najprofitabilnijih, prošlu godinu su završila u gubicima. O …\nNajveće tehnološke kompanije u svetu toliko dominiraju na tržištu da su počele da se ponašaju po sopstvenim pravilima. Sada Evropska unija želi da u ovu sferu uvede neka svoja pravila, …\nDa je Srbija „velika tajna“ istakla je u svojoj pesmi Desanka Maksimović. Kada se pojavio ovaj stih, ipak smo ga primali na jedan metafizički način. Vlast nas, međutim, suočava sa …\nPokazatelji da su naše mleko i mlečni proizvodi sve prisutniji i na najzahtevnijim tržištima, poput EU ili Rusije, svakako su dobra vest, ali treba imati u vidu da se većina …


EU i Japan postigli politički sporazum o slobodnoj trgovini | Autonomija\nEU i Japan postigli politički sporazum o slobodnoj trgovini\nEvropska komisija je optimistična da će sporazum u cjelini biti zaključen do kraja godine ili u januaru 2018.\nEvropska unija i Japan postigli su politički sporazum o slobodnoj trgovini, izjavila je evropska komesarka za trgovinu Sesilija Malmstrom nakon razgovora s japanskim ministrom spoljnih poslova Fumiom Kišidom.\nMalmstrom je na Tviteru navela da je postignut „politički sporazum“ i da ona i Kišida preporučuju liderima da potvrde taj dogovor na sastanku uoči samita G20 industrijski razvijenih zemalja i zemalja u razvoju.\nEvropski i japanski zvaničnici radili su užurbano na postizanju trgovinskog sporazuma kako bi bio objavljen sutra kada japanski premijer Šinzo Abe bude razgovarao s liderima EU, ali je ostala sporna trgovina sirom i automobilima.\nIzvori u Evropskoj komisiji rekli su izvori za Politico da su EU i Japan postigli načelni sporazum i da bi kompromisnim rješenjem trebale biti znatno umanjene carine u Japanu na evropski sir u narednih 15 godina i smanjene tarife EU na japanska vozila u narednih sedam godina, rekao je jedan zvaničnik.\nPrema nezvaničnim izvorima, Japan je takođe pristao da otvori svoje tržište javnih nabavki za strane kompanije, s najvažnijom tačkom da će ukinuti klauzulu o operativnoj sigurnosti kojom su evropski proizvođači vozova bili isključeni s japanskog tržišta.\nEvropska komisija je optimistična da će sporazum u cjelini biti zaključen do kraja godine ili u januaru 2018, rekao je jedan izvor za Politiko.


Ministar kulture otvorio obnovljenu Borinu kuću - VranjeNET\nMinistar kulture otvorio obnovljenu Borinu kuću\nMinistar kulture i informisanja Vladan Vukosavljević otvorio je za posetioce rekonstruisanu Muzej-kuću Bore Stankovića\nKako je rečeno u prisustvu brojnih zvanica, u obnovu rodne kuće slavnog vranjskog pisca uloženo je blizu pet miliona dinara, a sredstva je obezbedilo Ministartsvo kulture u okviru projekta “Gradovi u fokusu”. Novac za zamenu krova obezbedila je lokalna samouprava, što je doprinelo da se autentičan izgled zdanja očuva u potpunosti.\nRestauratorsko-konzervatorski poslovi urađeni su u saradnji sa Zavodom za zaštitu spomenika iz Niša.\n– Sređivanje predačke kuće nikada nema samo praktičnu svrhu i razloge. Obnova Muzej-kuće Bore Stankovića je ulaganje u nas same, obnova prošlih i budućih, prisutnih i odsutnih. Njen nov život, njena obnovljena postavka okuplja pod jedan krov naše prethodnike, nas savremenike i one koji dolaze, zbližava nas i štiti. Zato čitajmo Boru, vraćajmo mu se nanovo, dodajmo sokove njegovih “starih dana” našim danima – rekao je ministar Vukosavljević, obećavši da će Ministarstvo u narednom periodu pomoći u obnavljanju kulturne infrastrukture u Vranju.\nU planu rekonstrukcija Pribojćićeve kuće i Baba Zlatine\nNa svečanosti je rečeno da je Muzej-kuća Bore Stankovića prvi put otvorena za posetioce 1967. godine i da je sada renovirana prvi put posle pola veka. Gradonačelnik Vranja Slobodan Milenković ocenio je da je rodnoj kući Bore Stankovića vraćen puni sjaj.\n– Namera lokalne vlasti je i obnova Pribojčićeve kuće, smeštene u neposrednoj blizini Borine, što će činiti prepoznatljivu celinu. U znak zahvalnosti prema najpoznatijem Vranjancu, gradsko rukovodstvo planira da uradi i rekonstrukciju Baba Zlatine ulice – kazao je gradonačelnik Milenković.\nInače, ministar Vukosavljević je tokom današnje posete Vranju obišao rodnu kuću Justina Popovića i Pašin konak.\nBora StankovićNarodni muzej VranjeSlobodan Milenkovic


Veličanjem "samopoštovanja" stvorili smo generaciju malih egoista\nMnogi roditelji se uzdržavaju od usmeravanja razvoja svoje dece izbegavajući da ih kritikuju, jer strahuju da će time potkopati detetovo samopoštovanje.\nMi u današnje vreme živimo u jednoj stalnoj ljubavnoj vezi sa samopoštovanjem. No, kako sa sažaljenjem izjavljuje profesor Roj F. Baumajster (Roy F. Baumeister), priznati istraživač problematike samopoštovanja: „Posle jedne generacije – i miliona i miliona dolara – ispada da smo izgleda pogrešili… Američko psihološko društvo je angažovalo mene i još nekolicinu stručnjaka da veoma detaljno i pažljivo pročešljamo ogroman broj objavljenih istraživanja na ovu temu i da procenimo koristi visokog stepena samopoštovanja. Evo nekih od naših obeshrabrujućih zaključaka.“ Dakle, čak i ja koji sam sa odbojnošću posmatrao kako niče razmažena generacija obasipana bezuslovnim pohvalama i nagradama, bio sam iznenađen upozoravajućim tonom njihovih zaključaka.\nKao prvo: „Visok stepen samopoštovanja kod školske dece ne rezultira boljim uspehom u školi.“ Reklo bi se da je, u najmanju ruku, upravo suprotno: da dobijanje visokih ocena dovodi do većeg samopoštovanja. Naime, jedno istraživanje Univerziteta Virdžinija Komonvelt nalazi da su fakultetski studenti sa osrednjim ocenama, koje su profesori često podsticali i hranili im samopoštovanje, na ispitima dobijali lošije ocene nego studenti kojima je rečeno da zagreju stolicu i više se potrude.\nU slučaju odraslih, veće samopoštovanje jednako ne dovodi do boljeg učinka na poslu. Iako ljudi s visokim stepenom samopoštovanja ocenjuju svoj učinak na radu višom ocenom – čak sebe smatraju pametnijim i zgodnijim nego njihove kolege sa niskim stepenom samopoštovanja – ni objektivni testovi niti nepristrasne sudije ne nalaze bilo kakvu razliku u kvalitetu rada. Van radnog mesta, oni s visokim samopoštovanjem smatraju da ostavljaju bolji utisak, da imaju jače prijateljske veze, kao i bolji ljubavni život nego drugi ljudi, „ali podaci ne potvrđuju njihova laskava mišljenja o sebi. Šta više, ljudi koji previše vole sebe, često nerviraju druge svojim agresivnim i „sveznalačkim“ stavovima.“ Baumajster takođe ukazuje na podatak da samopoštovanje ne može da ukaže na to ko će biti dobar rukovodilac i da su neka istraživanja čak pokazala da je skromnost, neka vrsta poniznosti, a ne samopoštovanje, ključna osobina uspešnih vođa.\nČesto se smatra da upravo nedovoljno samopouzdanje može da bude uzročnik nasilja, „ali u stvarnosti nasilni pojedinci, grupe i nacije o sebi imaju visoko mišljenje“\nČesto se smatra da upravo nedovoljno samopouzdanje može da bude uzročnik nasilja, „ali u stvarnosti nasilni pojedinci, grupe i nacije o sebi imaju visoko mišljenje“. Osobe sa visokim samopoštovanjem sklonije su agresivnim reakcijama kada njihovo preuveličano mišljenje o sebi dobije kritiku ili se uvredi, ili kada neko osujeti njihovu potrebu za pohvalom. Na osnovu ovoga možete videti zbog čega u bilo kakvoj raspravi o razmaženoj deci prvo moraju da se preispitaju naša preduverenja o samopoštovanju.\nPripadnici kriminalnih bandi dokazano imaju visok stepen samopoštovanja, a isto tako i nasilnici u porodici. Nasilni kriminalci, za koje su nam rekli da „glume“ samopoštovanje, na skali ličnosti zapravo imaju najviše ocene za narcisoidnost (preterano samoljublje). Visoko samopoštovanje se takođe povezuje i sa maltretiranjem: „prema većini studija koje su rađene na ovu temu, jednostavno nije tačno da ispod površine ličnosti svakog siledžije leži jedno nesrećno dete s mržnjom prema sebi koje čezne za saosećanjem i pohvalama“. Visok stepen samopoštovanja ne sprečava decu i mlade da varaju, kradu ili eksperimentišu drogama i seksualnim radnjama. Deca sa mnogo samopoštovanja su čak i sklonija da probaju sve to već u ranom uzrastu.\nVisok stepen samopoštovanja ne sprečava decu i mlade da varaju, kradu ili eksperimentišu drogama i seksualnim radnjama. Deca sa mnogo samopoštovanja su čak i sklonija da probaju sve to već u ranom uzrastu.\nBaumajsterov zaključak je izričit:\nUkratko, uprkos velikim očekivanjima od samopoštovanja, istraživanje pokazuje da ono donosi samo dve prednosti. Od njega se osoba dobro oseća i podstiče inicijativu. To jeste dobro, ali je daleko ispod onoga što smo ranije očekivali, a veliko je pitanje da li opravdavaju trud i novac koji su škole, roditelji i terapeuti uložili u podizanje nivoa samopoštovanja. Posle svih ovih godina sa žaljenjem moram da kažem da je moj predlog sledeći: treba zaboraviti na samopoštovanje, a umesto toga se valja više usredsrediti na samokontrolu i samodisciplinu. Novija istraživanja pokazuju da bi to bilo mnogo bolje kako za pojedinca tako i za društvo – a možda bi ispunilo neka od onih obećanja koja je nekada samopoštovanje dalo, ali nije moglo da ispuni.\nDok ja i dalje koristim izraz „samopoštovanje“ kao zgodnu zamenu za „samopouzdanje“, lično sam rezervisan u pogledu našeg neprekidnog svesrdnog preuveličavanja dece na način na koji smo to dosada činili.\nPritom, kao što je to slučaj i sa nivoom holesterola, tako istraživanja o visokom samopoštovanju danas nalaze da postoje dobri i loši oblici istog. Na primer, jedna skorašnja studija u časopisu Journal of Personality podelila je visok nivo samopoštovanja na „čvrste i osetljive“ tipove, gde je osetljiv tip opisan kao varijabilan i manje stabilan. „Postoje mnoge vrste visokog samopoštovanja, a u ovoj studiji smo utvrdili da vrste koje su osetljive i plitke, ništa nisu bolje od niskog nivoa samopoštovanja“, kaže istraživač Majkl Kernis (Michael Kernis), profesor psihologije na Univerzitetu Džordžija. „Osobe sa osetljivim visokim samopoštovanjem kompenzuju svoje sumnje u sebe time što se upuštaju u preterane načine odbrane, zaštite i isticanja svojih osećanja sopstvene vrednosti.“ Sada postaje sve jasnije da su od mnogih oblika visokog samopoštovanja samo neki od njih u vezi s pozitivnim psihološkim funkcionisanjem. Ovo istraživanje kazuje ono što niko od nas nije želeo da čuje: da visoko samopoštovanje samo po sebi može ljude učiniti veoma nepoželjnim kada druge osobe (ili događaji) ugrožavaju njihov ego.\nU nastavku: Naduvavanje ega\nTagovi :ego, egoizam, narcisoidnost, razmažena generacija, samopoštovanje, samopouzdanje


EY je identifikovao preko 2.000 projekata u oblasti zelenog razvoja u EU koji bi mogli da povuku sredstva iz zajedničke kase, a istakao je hiljadu onih koji su već spremni za implementaciju. Rumunija, Grčka, Kipar i Hrvatska prednjače u Jugoistočnoj Evropi po različitim parametrima za zeleni oporavak.\nRang po ukupnom i po broju projekata na milion stanovnika\nBroj projekata po iznosu investicija i po sektorima (EY)\nOd ostalih poduhvata u našem regionu, EY je posebno prikazao elektroenergetski koridor koji Elektro Slovenija (ELES) i Terna iz Italije grade da bi povezali dve države. Investicija je visine 755 miliona evra. Od manjih projekata je pomenut putnički brod na potpuno solarni pogon SolarCat. Za njega je potrebno pet miliona evra, a razvija ga iCat.\nTagovi: električna energija, energetska efikasnost, Evropska klimatska fondacija, Evropski zeleni plan, javni prevoz, mobilnost, obnovljivi izvori energije, saobraćaj\nPočetna » Vesti » OIE » Za zeleni oporavak EU potpuno spremno minimum hiljadu projekata


Najveća svjetska pivara vrijedna preko 100 milijardi – mojKontakt portal – Radio Televizija Kontakt\nSporazum vrijedan preko 100 milijardi dolara o spajanju dvije najveće pivare na svijetu potvrđen je danas kada su akcionari firme SAB Miler odobrili preuzimanje od strane AB InBeva, proizvođača piva “badvajzer”.\nAkcionari su odobrili posao vredan 79 milijardi funti /103 milijarde dolara/ iako su mu se neki investitori protivili zbog slabljenja funte poslije izglasavanja Bregzita, usljed čega će dobiti manje novca.\nRegulatori širom svijeta već su odobrili ovu akciju, a preuzimanje će biti formalno dovršeno 10. oktobra, prenosi AP.\nPreuzimanjem SAB Milera, kompanija dobija veliko prisustvo u Africi i proširuje poslovanje u Јužnoj Americi i Evropi. Kombinovana kompanija kontrolisaće skoro trećinu svjetskog tržišta piva.\nKomplikovani sporazum skoro je propao zbog nestabilnosti tržišta valuta nakon što je u Britaniji izglasano napuštanje EU. Očekuje se da će sud u Velikoj Britaniji odobriti ovaj posao sljedeće sedmice.\nCvijanović: Blokada Dodika nemoguća, ima podršku Rusije i Kine


Tužna sudbina htela je da njegova utakmica protiv Podgorice protekle sedmice bude njegova poslednja u životu. U karijeri je nastupao i za mlađe kategorije Budućnosti, kao i za Otrant iz Ulcinja. Na terenima Prve lige Crne Gore odigrao je ukupno 63 meča.\nNJegovi klubovi, saigrači, ali i veliki broj fudbalera, trenera, sportskih radnika, navijača sa nevericom je primila vest o njegovoj smrti. Oni su se molili za njegov život putem društvenih mreža, nadali su se pozitivnom ishodu, ali Đurđević nije izdržao.\nfudbal smrt sportiste mirza đurđević


Diplomatski skandal: Novi ambasador u Parizu | Mondo Portal\nAmbasador Srbije u Parizu skandal Dacic postavlja novog\nDiplomatski skandal: Novi ambasador u Parizu 0 Podeli Podeli na facebook Podeli na twitter Podeli na viber Pošalji na mail\nSrbija 23.04.2018. / 15:06\nIzvor MONDO/Tanjug 23.04.2018. / 15:06\nSrbija će imenovati novog ambasadora u Francuskoj, a starom i inače ističe mandat. Narednih dana biće odlučeno kakve će sve posledice snositi naši diplomatski predstavnici zbog skandala u Parizu, kaže Ivica Dačić.\nMinistar istovremeno za Tanjug najavljuje i značajnu "generacijsko-diplomatsku smenu" i imenovanje 30 novih ambasadora do kraja godine.\nKad je reč o "slučaju Pariz", Dačić je rekao da je aktuelnom ambasadoru u Francuskoj Rajku Ristiću istekao mandat i da će biti postavljen novi šef diplomatsko-konzularnog predstavništva u Parizu.\nIpak, ministar nije zasad želeo da govori o konkretnim rešenjima, kao ni o izveštaju državnog sekretara Ivice Tončeva i generalnog sekretara Ministarstva Veljka Odalovića, koji su sproveli vanrednu kontrolu u Parizu zbog nedoličnog ponašanja Ristića i incidenta u koji su umešani službenici ambasade i direktor Kulturnog centra Radoslav Pavlović, o čemu su mediji izveštavali poslednjih dana.\nU Parizu, prema pisanju medija, dogodio se sukob između Pavlovića i ljudi iz KC koji su bliski ambasadoru Ristiću, što je pretilo da pređe u otvoreni fizički sukob.\n''Nije dobro to što se desilo u Parizu i zato sam i poslao inspekciju. Ne mogu javno da govorim o tom izveštaju, osim da će sigurno biti posledica. Još uvek nisam postupio po izveštaju, pošto danas i sutra imamo diplomatske obaveze'', rekao je Dačić za Tanjug i dodao da će u toku nedelje biti doneta konačna odluka.\nPariz: Istraga srpsko-srpskog diplomatskog spora\nNa opasku da je incident u Parizu poslednji u nizu skandala u srpskoj diplomatiji proteklih godina, uz podsećanje na medijske napise o formalno postavljenim diplomatama koji su, na primer, za vreme mandata vodili privatne poslove i retko boravili u predstavništvima, ministar podvlači da tako nešto više neće moći da se dešava.\nMinistarstvo je, ističe Dačić, formiralo timove za vanredne i nenajavljene kontrole kako bi svaki sličan slučaj bio dobro ispitan i donete određene mere.\nPrema pisanju medija, sukob na relaciji Ristić-Pavlović postoji od samog imenovanja Pavlovića, bivšeg savetnika Tomislava Nikolića, na mesto prvog čoveka Kulturnog centra.\nZbog aktuelnih dešavanja KC je bio zatvoren.\n"Kadrovski" nesporazum nastao je zbog produžavanja ugovora o radu dvojici zaposlenih u domu srpske kulture u Parizu.\nMediji su ranije preneli da je Pavlović smatrao da oni ne treba da ostanu u Kulturnom centru, ali su zbog sugestije Ristića i odluke MSP oni i dalje zaposleni.\nSukob je navodno dostigao vrhunac kada je Pavlović prevrnuo radni sto jednog od "ugovoraca", zbog psovki.\nIvica Dačić pariz diplomatija\nUpravo gledate Aleksandar Vučić: Autoput znači BOLJI i drugačiji ŽIVOT! 6 Info video Pre 21 min Predsednik Srbije Aleksandar Vučić prisustvovao je danas potpisivanju ugovora za igradnju Moravskog koridora.\nUpravo gledate Da li će u Srbiji biti ukinut rad nedeljom u trgovinama? 0 Info video Pre 25 min Predsednica Asocijacije slobodnih i nezavisnih sindikata (ASNS) Ranka Savić istakla je da će tražiti da se rad...


U Bugojnu počeo s radom Ženski rukometni klub Iskra 2020 – Fokus.ba\nZbog propisa Rukometnog saveza BiH koji kažu da klub koji se isključi iz takmičenja i prestane s radom mora pauzirati tri godine, nismo mogli klubu ostaviti njegovo staro ime\n– Osamdesetih godina bila sam igračica Iskre i veoma sam sretna što se sve ovo ponovo pokreće, i što je došlo do osnivanja kluba. Drago mi je i zbog djevojaka koje će, vjerujem, nastaviti šampionski put nekadašnjeg kluba – kazala je novoizabrana predsjednica Uprave ŽRK Iskra 2020 Hidajeta Zukić.\nPrvi čovjek bugojanskog rukometa Asim Šahman vjeruje kako će u “skoroj budućnosti poklonici sporta biti u prilici da gledaju bugojanske rukometašice dok igraju, bore se i jednog dana, možda, ponovo uključe u borbu za titulu prvaka države”.\n– Zbog propisa Rukometnog saveza BiH koji kažu da klub koji se isključi iz takmičenja i prestane s radom mora pauzirati tri godine, nismo mogli klubu ostaviti njegovo staro ime. Ali, našli smo modus i formirali klub koji će imati manje obaveze prema Rukometnom savezu iduće sezone, a ujedno će se moći normalno takmičiti u Federalnoj ligi – naglasio je Asim Šahman.


► Erdogan proglasio pobedu na izborima\n24.06.2018 | 10:30h ► 23:00h Ankara\n"Nacija mi je poverila odovornost predsedavanja i izvršne dužnosti", rekao je 64-godišnji Erdogan u govoru iz Istanbula, koji je prenosila televizija.\nPortparol glavne opozicione Narodne republikanske partije Bilent Tezdžan, naime, tvrdi da je prerano proglasiti pobedu Erdogana na predsedničkim izborima jer, kao navodi, glasovi iz najvećih gradova još nisu prebrojani. Tezdžan je na konferenciji za novinare, pozivajući se na podatke te partije, rekao da će biti drugog kruga izbora, prenosi Rojters.\nOn tvrdi da je samo 39 odsto glasova prebrojano, a da je po tome Erdogan osvojio 51,7 odsto glasova na predsedničkim izborima. S druge strane, portparol turske vlade Bakir Bozdag rekao je da je Erdogan pobedio na predsedničkim izborima, nakon što su preliminarni rezultati pokazali da on vodi, posle više od 95 odsto prebrojanih glasova. Bozdag je na svom nalogu na Tviteru rekao da je turski narod izabrao Erdogana kao prvog predsednika Turske, koji će izvršna ovlasćenja prema novom sistemu. Prema tom sistemu, ukida se funkcija premijera.\nNa predsedničkim izborima Erdogan je osvojio 52,8 odsto glasova, pokazuju rezultati na osnovu 95,1 odsto prebrojanih glasova, prenosi Rojters pozivajući se na turske medije. Kada je reč o rezultatima parlamentarnih izbora, Erdoganova Stranka pravde i razvoja osvojila je 42,68 odsto glasova, pokazuju rezultati na osnovu 95,2 odsto prebrojanih glasova. Glavna opoziciona, Narodna republikanska partija, osvojila je 22,55 odsto glasova, dok je saveznik Erdoganove partije Stranka nacionalnog pokreta (MHP), dobila je 11,28 odsto glasova, navode mediji.\n"Stiglo je mnoštvo prijava" posebno na jugoistoku zemlje, izjavio je portparol CHP-a Bulent Tekan novinarima u sedištu stranke u Ankari.\nTekan je naveo razne primere, među kojima i punjenje biračkih kutija glasačkim listićima sa zaokruženom vladajućom Strankom pravde i razvoja (AKP), prenela je agencija Frans pres.\nPortparol CHP-a je rekao da je na području bilo pretnji opozicionim posmatračima.\nErdogan, koji je danas glasao u Istanbulu, sa svoje strane je rekao da nema "ozbiljnih problema" na biračkim mestima.\nViše od 56 miliona Turaka danas glasa za novog predsednika i novi sastav parlamenta. Posle izbora treba zvanično da stupi na snagu ustavna promena prema kojoj Turska prelazi u predsednički sistem vladanja, čime će šef države imati šira ovlaščenja.\nErdogan je rekao da izbori predstavljaju "demokratsku revoluciju" i dodao da je sa uvođenjem predsedničkog sistema, Turska "uložila napore da prevaziđe nivo savremene civilizacije".\nTurski predsednik je rekao da je veliki odziv birača i da je već glasalo 50 odsto upisanih birača, što izborna komisija nije još zvanično potvrdila.\nAgencija AP je prenela da je ispred glasačkog mesta u kojem je glasao Erdogan bilo okupljeno nekoliko desetina njegovih pristalica koji su skandirali njegovo ime.\nOko 181.000 glasačkih mesta u Turskoj otvoreno je u 8.00, po lokalnom vremenu.\nZa predsednika Turske ima šest kandidata.\nOcenjuje se da će predsednik Redžep Tajip Erdogan imati mnogo teži posao nego što se nadao i da nije isključena čak ni mogućnost drugog kruga.\nGlasanje bi moglo da dovede u pitanje i većinu vladajuće Partije pravde i razvoja na parlamentarnim izborima.\nNakon današnjih izbora na snagu će stupiti ustavne reforme prema kojima Turska prelazi na predsednički sistem vlasti.\nPred izbore u Turskoj šestoro uhapšenih zbog vređanja Erdogana na društvenim mrežama\nTurske vlasti uhapsile su šest osoba zbog navodnog vređanja predsednika Redžepa Tajipa Erdogana uoči juče održnog predizbornog mitinga, javila je danas državna agencija Anadolija.\nUhapšeni su na društvene mreže postavili snimke na kojima iznose uvrede na račun Erdogana.\nOni se optužuju za "vređanje državnih starešina".\nZa vređanje predsednika u Turskoj je propisana kazna do četiri godine zatvora.\nRedžep Tajip Erdogan sa 58,5 odsto osvojenih glasova vodi na predsedničkim izborima danas održanim u Turskoj, saopšteno je posle prebrojavanja jedne četvrtine glasačkih listića, prenela je agencija Anadolija.Erdoganu je za pobedu već u prvom krugu izbora potrebno više od 50 odsto glasova.\nNjegov glavni protivkandidat za mesto šefa turske države, socijal-demokrata Muharem Inče je osvojio 27,13 odsto glasova.\nViše od 56 miliona Turaka danas je na duplim prevremenim izborima glasalo za novog predsednika i za novi sastav parlamenta.\nErdogan vodi na predsedničkim izborima u Turskoj\nTurski predsednik Reždep Tajip Erdogan vodi na današnjim predsedničkim izborima s 60,12 odsto glasova, nakon što je prebrojano oko 60 odsto glasačkih listića.\nNjegov glavni protivkandidat, socijal-demokrata Muharem Inče je osvojio 25,59 odsto glasova, a bivša ministarka i potprdsednica Skupštine, nacionalistkinja Meral Aksener, koja je osnovala "Iji parti" (Dobru partiju), dobila je podršku 7,81 odsto birača, objavila je izborna komisija.\nNa osnovu prebrojavanja 59,05 odsto glasačkih listića, Erdoganova stranka Pravde i razvoja AKP osvojila je 45,27 odsto glasova, Republikanska narodna partija (ĆP) 20,8, a prokurdska i promanjinska Narodna demokratska stranka HDP 9,7 odsto glasova\nGlavna turska opoziciona stranka ĆP je danas osudila pokušaje prevara na predsedničkim i parlamentarnim izborima u Turskoj, dok je predsednik Redžep Tajip Erdogan posle glasanja ocenio izbore kao "demokratsku revoluciju".\nPredsednički kandidat u Turskoj optužio državnu agenciju Anadolija za manipulaciju rezultatima\nPredsednički kandidat na izborima u Turskoj Muharem Inče osporio je danas izborne rezultate koje je objavila turska državna novinska agencija koju je optužio za "manipulaciju".\nSocijal-demokrata Muharem Inče koji je glavni protivkandidat predsednika Turske Režepa Tajipa Erdogana, naveo je na društvenoj mreži Tviter (Twitter) da je svega 37 odsto glasačkih listića prebrojano, nakon što je agencija Anadolija izvestila da je prebrojano 85 odsto.\nVladajuća Partija pravde i razvoja (AKP) kritikovala je Muharema Inča, navodeći da "preti" novinskoj agenciji Anadolija.\nAnadolija je prenela da Erdogan vodi na današnjim predsedničkim izborima u Turskoj s oko 53 odsto glasova, nakon što je prebrojano više od tri četvrtine glasačkih listića, a da je turska vladajuća Partija pravde i razvoja (AKP) dobila je na parlamentarnim izborima podršku 44,5 odsto birača.\nAgencija je navela i da je Inče je osvojio 30,57 odsto glasova.Istovremeno, na osnovu prebrojanih 92 odsto glasačkih listića, Anadolija je objavila da je vladajuća Partija pravde i razvoja (AKP) osvojila je 42,7 odsto glasova, Republikanska narodna partija (ĆP) 22,49 odsto, a prokurdska i promanjinska Narodna demokratska stranka (HDP) 10,92 odsto glasova.\nVučić čestitao Erdoganu: Srbija daje veliki značaj prijateljstvu sa Turskom\nPredsednik Srbije Aleksandar Vučić čestitao je večeras turskom predsedniku Redžepu Tajipu Erdoganu pobedu na današnjim izborima, rekavši da će Srbija "nastaviti da bude pouzdan partner Turskoj i njenom liderstvu".Po još privremenim rezultatima nedeljnih izbora u Turskoj, Reždep Tajip Erdogan vodi na predsedničkim izborima s oko 53 odsto glasova od ukupno 90 odsto prebrojanih glasačkih listića, a njegova vladajuća Partija pravde i razvoja (AKP) dobila je na parlamentarnim izborima podršku 44,5 odsto birača.\n"Srbija daje veliki značaj istinskom prijateljstvu sa Turskom i posvećena je negovanju dobrih i čvrstih međusobnih odnosa. Nastavićemo da budemo pouzdan partner Turskoj i njenom liderstvu, koje je spremno da štiti i brani vrednosti i principe u više nego izazovnim vremenima", rekao je Vučić u telefonskom razgovoru sa Erdoganom, saopštilo je Predsedništvo Srbije.\n"Ostvarili ste novu pobedu na putu napretka i blagostanja Turske i velike turske nacije i uveren sam da će odlučnost ostati zaštitni znak Vašeg liderstva u suočavanju sa budućim zadacima i izazovima", rekao je Vučić Ergodanu i poželeo mu uspeh u obavljanju odgovorne dužnosti, dodaje se u saopštenju.\nTurski predsednik Redžep Tajip Erdogan proglasio je pobedu na današnjim prevremenim predsedničkim i poslaničkim izborima u Turskoj.Građani Turske glasali su danas na izborima na kojima se Erdogan borio za pobedu u prvom krugu, kao i za većinu u parlamentu za vladajuću Partiju pravde i razvoja (AKP).\n"Nezvanični rezultati izbora su postali jasni. Prema njima... meni je narod poverio zadatak i dužnosti predsednika", rekao je Erdogan (64) u Istanbulu, prenela je agencija Frans pres.\nErdogan je dodao da je koalicija koju predvodi AKP osvojila većinu u parlamentu.\nAgencija Anadolija je javila da je, na osnovu 96 odsto prebrojanih glasačkih listića, Erdogan dobio oko 53 odsto glasova na predsedničkim izborima, a da je njegov glavni protivkandidat, socijal-demokrata Muharem Inče dobio podršku 31 odsto birača.\nNa osnovu prebrojanih 95 odsto glasačkih listića na parlamentarnim izborima, vladajuća stranka AKP u koaliciji s Partijom nacionalističke akcije (MHP) dobila parlamentarnu većinu.\nProkurdska Narodna demokratska stranka (HDP) dobila je 11 odsto glasova i prešla izborni prag za ulazak u parlament.\nIzlaznost na današnjim izborima u Turskoj bila je skoro 88 odsto, prenela je turska agencija Anadolija.\nPosle današnjih izbora na snagu stupaju ustavne reforme prema kojima Turska prelazi na predsednički sistem vlasti, što omogućava predsedniku da, pored ostalog, formira vladu, imenuje ministre, potpredsednike, izdaje uredbe i uvodi vanredno stanje.\nautor: VV/ AP\tizvor: Beta/ B92\nTurski predsednik Redžep Tajip Erdogan izjavio je danas da postoji mogućnost da bivšu crkvu Svete Sofije u Istanbulu, koja je trenutno muzej, preimenuje u džamiju posle lokalnih izbora...


TK: Neslanjem u školu roditelji djeci uskraćuju osnovna prava – Pogodak | www.pogodak.ba\n23 Juli, 2018 5:42 PM\nHome » Novosti » Bosna i Hercegovina » TK: Neslanjem u školu roditelji djeci uskraćuju osnovna prava\n11. Aprila 2016.\t269 Views\nNekoliko desetina djece sa područja Tuzlanskog kantona nema pravo na besplatnu zdravstvenu zaštitu, tvrde pojedini stručnjaci i predstavnici nevladine organizacije. Za takvo stanje krive novousvojeni Zakon o izmjenama i dopunama Zakona o socijalnoj zaštiti, zaštiti civilnih žrtava rata i zaštiti porodice sa djecom. Skupština i Vlada iznašli su danas rješenje za ovaj problem. Međutim, zajedno sa federalnim tužiocima, podsjećaju na sve veću pojavu prosjačenja kada je riječ o maloljetnicima, pozivajući sve nadležne u uključenje problema\nNa prvoj narednoj sjednici Skupštine Tuzlanskog kantona će se izmijeniti Odluka o utvrđivanju osnovica, stopa i načinu obračunavanja i uplate doprinosa za obavezno zdravstveno osiguranje na području TK, te će u nju biti uvrštena i djeca od 6. do 15. godine života koja nisu osigurana po drugom osnovu. Radi se o iznalaženju rješenja za 46-ero djece koja ne pohađaju osnovno obrazovanje, a koja su, izmjenama Zakona o socijalnoj zaštiti, zaštiti civilnih žrtava rata i zaštiti porodica sa djecom, ostala uskraćena po pitanju besplatne medicinske usluge.\nIz Vlade, između ostalog, kažu: „Ista situacija je i u drugim kantonima koji su svoje propise uskladili sa federalnim, izuzev Bosansko – podrinjskog kantona, gdje je evidentirano samo četvoro djece, a kojima je zdravstveno osiguranje regulisano skupštinskom odlukom.\nNaime, Poslanici u skupštini TK su u septembru prošle godine usvojili izmjene Zakona o socijalnoj zaštiti, zaštiti civilnih žrtava rata i zaštiti porodica sa djecom. Ovim su Zakonom određene socijalne kategorije djece uzrasta od šest do 15 godina isključene iz prava na obavezno zdravstveno osiguranje. Radi se o djeci koja zbog siromaštva, zanemarivanja, zloupotrebe, eksploatacije, nisu uključena u redovan obrazovni proces, navode iz Udruženja ˝Zemlja djece“. Iz nadležnog ministarstva pojašnjavaju da je razlog Izmjena usklađivanje zakonskih normi sa federalnim zakonom, a što je obavezno.\n„U njemu kaže ako djeca nisu osigurana po nekom drugom osnovu, biće osigurana preko Ministarstva socijalne politike od rođenja do polaska u osnovnu školu. Od šeste godine pa do završetka redovnog obrazovanja, biće osigurana preko Ministarstva obrazovanja“, ističe Danijela Simić, ministrica rada i socijalne politike u Vladi TK.\nIako Vlada Tuzlanskog kantona svake godine za pružanje zdravstvenih usluga svim neosiguranim osobama, a time i za djecu koja ne pohađaju osnovno obrazovanje, izdvoji oko 2 miliona KM, s ciljem iznalaska sistemskog rješenja za zdravstveno osiguranje ove djece, dogovoreni su naredni koraci. Istovremeno će se od Parlamenta Federacije BiH i resornih federalnih ministarstava ponovno tražiti usklađivanje Zakona o zdravstvenom osiguranju FBiH, sa međunarodnim konvencijama.\nMinistrica Simić dodaje da bi prioritet i fokus zapravo trebao biti na rješavanju problema prosjačenja, odnosno iskorištavanja maloljetnika, sklanjanje djece sa ulice na način da se djeluje na roditelje koji su i obavezni da djecu šalju u školske klupe. Da prosjačenje djece na ulicama uzima sve više maha složni su i tužioci, smatrajući da je neophodna maksimalna uključenost svih nadležnih organa u rješavanje problema. „Njima treba škola, njima treba obrazovanje, osposobiti da se uključe u normalne tokove života. Tu zaista treba jedan profil stručnjaka, posebni uvjeti da njihov smještaj u obrazovanje, zdravstvene usluge“, kazala je Hajrija Hadžiomerović Muftić, federalna tužiteljica.\nJoš jednom je istaknuto da je pohađanje osnovne škole obavezno, te da svi oni koji sprječavaju svoju djecu da pohađaju osnovnu školu čine prekršaj. Tim činom svojoj djeci roditelji su uskratili i zdravstveno osiguranje. Imajući u vidu navedeno, dogovoreno je i da se svi nadležni subjekti, škole, centri za socijalni rad, inspekcije i Ministarstvo unutrašnjih poslova, zaduže da pokrenu odgovarajuće postupke protiv roditelja koji zanemaruju svoje dužnosti i neslanjem na nastavu, zapuštaju svoju djecu, navode iz Vlade i Skupštine.\ndjeca kazne malisani obrazovanje osnovna prava posljedice prosvjeta sankcije tk tuzlanski kanton zakon\t2016-04-11


Za razliku od dosadašnje prakse po kojoj je iz jedne zemlje moglo da bude pet učesnika, kao što je sada slučaj sa Srbijom, ubuduće će makismalan broj timova iz iste države biti četiri. To, samo po sebi, nije loša vest i to zbog načina na koji će se određivati učesnici takmičenja u sezoni 2010/2011.\nNaime, Srbiji pripada jedno garantovano mesto koje imaju i Hrvatska, Slovenija, BiH i Crna Gora, zatim jedno od dva mesta predviđena za zemlji sa najboljim učinkom u ovoj sezoni, potom jedno zbog toga što imamo predstavnika u Evroligi, a četvrta pozicija sa srpske klubove biće dodeljena na osnovu "vajld karte", koju će dobiti ili Srbija ili Hrvatska, kako bi obe države imale po četiri učesnika u nadmetanju.\nKada je o Nimburku reč, on neće moći da kroz nastupe u "Jadranskoj ligi" izbori plasman u neki od evro-kupova, dok će uz tri evroligaša NLB liga sledeće sezone dati i četiri kluba koji će nastupati u Evrokupu.\nPo prvi put od sezone 2002/2003 i nastupa Makabija iz Tel Aviva, u regionalnom košarkaškom nadmetanju koje je smatrano "nastavkom lige nekadašnje SFRJ" igraće ekipa koja nije sa prostora bivše države južnih Slovena.\n"Prihvatili smo zahtev Nimburka da učestvuje u našoj ligi. To će još više ojačati naš sportski proizvod, same klubove, ali će omogućiti i da poboljšamo marketinške aktivnosti", istakli su članovi Skupštine kojoj su prisustvovali predstavnici svih klubova-učesnika.


Oglasio se i Trump nakon što je potvrđena Bidenova pobjeda za predsjednika SAD-a\nObjavljena je i prva Trumpova reakcija nakon odluke Kongresa. Naime, nakon posljednjeg objavljenog videa, Twitter je suspendirao račun Donalda Trumpa. No njegov pomoćnik za društvene medije, Dan Scavino, na svojem je Twitteru objavio Trumpovu izjavu\nAmerički Kongres danas je potvrdio pobjedu bivšeg američkog potpredsjednika Joea Bidena na američkim predsjedničkim izborima i objavio da stupa na dužnost 20. januara.\nNovoizabrani predsjednik Joe Biden i potpredsjednica Kamala Harris bit će inaugurirani na dužnost na svečanosti 20. januara.\n– Iako se nimalo ne slažem s ishodom ovih izbora i činjenice me podupiru, ipak će doći do mirne tranzicije vlasti 20. januara. Uvijek sam govorio da ćemo nastaviti svoju borbu kako bismo osigurali da se računaju samo legalni glasovi. Iako ovo predstavlja kraj najvećeg predsjedničkog mandata u povijesti, to je samo početak naše borbe da Ameriku učinimo opet velikom – poručio je Trump.


Zaječar: 35. Festival mladih pesnika od 15. do 17. oktobra – Zajecarci\nU zaječarskom pozorištu danas je održana konferencija za medije na kojoj je najavljen 35. Festival mladih pesnika, koji će ove godine biti organizovan virtualno, na internetu, s obzirom na nepovoljnu epidemiološku situaciju izazvanu virusom Covid-19.\nPrema rečima Vladimira Đuričića, direktora Ustanove Narodno pozorište Timočke Krajine-Centar za kulturu „Zoran Radmilović“ ovakva odluka je doneta kako se ne bi preskočio festival koji traje 35 godina, što je retkost u Srbiji. On se zahvalio svima koji su doprineli da pesnički festival traje toliko dugo.\nSaša Jelenković, predsednik Umetničkog saveta 35. Festivala mladih pesnika je istakao da se u epidemijama ne može videti ništa dobro ali ono što može uticati na kvalitet festivala i drugih manifestacija jeste uvođenje interakcije putem interneta:\n„Mislim da će i budući festivali, kada pandemija prođe, imati neposrednu interakciju sa publikom uz dodatne „online“ sadržaje koji će doneti novu dimenziju percepcije poezije kao umetnosti. Ovogodišnji Festival će imati sve programe na koje smo navikli tokom ovih decenija. Imaćemo svečano otvaranje festivala mladih pesnika, zatim će učesnici festivala čitati po jednu svoju pesmu koju će predhodno snimiti i dostaviti nam materijal putem interneta. Nakon toga sledi proglašenje pobednika festivala kada će predsednica žirija Katarina Pantović pročitati obrazloženje žirija o pobedniku. U emisiji koja će biti montirana od manjih priloga i neće trajati duže od 45 minuta, slediće čitanje pobedničke pesme laureata. Sledeći video sadržaj, biće promocija knjige prošlogodišnjeg pobednika festivala Luke Boljevića. Pošto smo na predhodnim festivalima navikli na sadržaje kao što su pesnički portreti, biće predstavljeni portreti dvojice istaknutih pesnika Vojislava Karanovića i Dragana Boškovića. Biće umontiran i snimak dobitnika nagrade „Sergije Lajković“, kao i zatvaranje festivala. Takav celoviti sadržaj biće postavljen na sajtu i fb stranici ustanove Narodno pozorište Timočke krajine-Centar za kulturu „Zoran Radmilović“, rekao je Jelenković.\nMiloš Petković, urednik programa i izvršni sekretar Festivala je istakao da će Konkurs za učešće na 35. Festivalu mladih pesnika „Dani poezije“ biti raspisan i objavljen sutra, 9. septembra, na sajtu i fb stranici zaječarskog teatra i biće otvoren 20 dana, do 29. septembra.\n„Propozicije nisu promenjene. Osnovni uslov za učešće je ciklus od 10 neobjavljenih pesama potpisan šifrom koji se šalje na adresu ustanove Narodno pozorište Timočke krajine-Centar za kulturu „Zoran Radmilović“. Pravo učešća imaju pesnici do 30 godina starosti koji nemaju objavljenu knjigu. Prijave je potrebno dostaviti do 29. septembra. Pravo učešća na Festivalu stiče sedmoro mladih pesnika čije radove bude odabrao Umetnički savet festivala, a laureat festivala , kao i predhodnih godina, stiče pravo na objavljivanje knjige“, rekao je Petković.\nProgram 35. Festivala mladih pesnika biće realizovan u periodu od 15. do 17. oktobra, a snimak festivala naći će se naknadno na sajtu zoranradmilovic.rs. Virtualni festival pratiće štampano izdanje knjige prošlogodišnjeg pobednika festivala kao i zbornik finalista u štampanom obliku , kao dokumenti za arhivu i istoriju.


Dom zdravlja dobija novu opremu i pare za rekonstrukciju - Užice Oglasna Tabla\n31 маја, 2018 0243\nZahvaljujući podršci lokalne samouprave i donatora, u medicinsku opremu, vozni park i rekonstrukciju zdravstvenih objekata u Novoj Varoši tokom leta biće investirano oko 6,5 miliona dinara. Značajna ulaganja biće nastavljena i tokom naredne godine, a finansijska pomoć u realizaciji projekata na polju unapređenja lokalnog zdravstva očekuje se i iz državne kase.\nBolničko odeljenje u Novoj Varoši koje je ispostava Opšte bolnice Užice dobilo je nedavno gasni analizator, dar specijalizovane firme za medicinsko opremanje “Euromedicina“.\n-Savremena aparatura vredna je oko 12.000 evra, a njenom primenom unaprediće se kvalitet rada i lečenja, a smanjiti troškovi i čekanja. Za gasne analize do sada smo godišnje slali preko 50 pacijenata u Užice, što dovoljno govori o potrebi da obezbedimo ovakvu vrstu opreme. Gasne analize su, inače, jedna od mnogih medicinskih metoda koja se koristi za procenu efikasnosti respiratorne, ali i funkcija drugih organskih sistema od vitalne važnosti za pravilno funkcionisanje organizma – kaže za “Varoške novine” dr Branko Popović, direktor Doma zdravlja u Novoj Varoši.\nU Dom zdravlja počela je da pristiže medicinska oprema i aparatura koju donira lokalna samouprava, a reč je o savremenim EKG aparatom, dva mobilna inhalatora, aspiratorom, pulsnim oksimetrom i sličnom opremom, a njihova nabavka koštaće oko 700.000 dinara. U junu će biti upotpunjen i vozni park sa još jednim terenskim vozilom marke “Dačija Daster”, za čiju je kupovinu Opština izdvojila sredstva od oko 1,8 miliona dinara. Iz lokalnog budžeta je oko 2,5 miliona dinara opredeljeno i za izgradnju parkinga na platou između ginekologije i pedijatrije. Tenderska procedura je u toku, a procenjuje se da bi radovi trebalo da budu završeni najkasnije do kraja leta.\n– Očekujemo finansijsku podršku i iz državne kase. Planiramo realizaciju nekoliko projekata, a najznačajniji je kompletna sanacija krovne konstrukcije na zgradi pod čijim su svodom smeštene službe Hitne pomoći i Opšte prakse. Vrednost investicije je oko 15 miliona dinara, a za sredstva smo aplicirali kod resornog Ministarstva –kaže dr Popović.\nSpomen-ploče ratnicima kod crkve na Murtenici


Odabran konsultant za pripremu tenderske dokumentacije za PPOV\nPodgorica, 26. oktobar 2018 - Ugovor između Glavnog grada Podgorice i Vodovoda i kanalizacije sa jedne i kompanije Fichtner Water & Transportation GmbH sa druge strane, o konsultantskim uslugama na pripremi tenderske dokumentacije za projektovanje i izgradnju Postrojenja za prečišćavanje otpadnih voda, parafiran je danas u Frankfurtu. Tokom dvodnevnih pregovora, u kojima je posredovala njemačka razvojna KFW banka, delegacija Glavnog grada koju je predvodio gradonačelnik dr Ivan Vuković, osigurala je bržu realizaciju ukupnog projekta, koji pored sistema za prečišćavanje otpadnih voda, sadrži i insenerator mulja, izgradnju primarnog kolektora sa mostom, kao i izgradnju sekundarne mreže. Predstavnici Glavnog grada su zahtijevali da se u prva tri mjeseca stvore uslovi za raspisivanje tendera za izgradnju sekundarne mreže kolektora po standardima Fidikove crvene knjige. Istovremeno, konsultant će pripremiti pretkvalifikacioni tender za izgradnju primarnog kolektora sa mostom, kao i kriterijume za postrojenje za prečišćavanje koji će, zajedno sa tretmanom mulja, predstavljati jednistven sistem. Parafiranjem ugovora sa konsultantom i definisanjem dinamičkog plana, stvoreni su uslovi da u narednih par mjeseci započne fizička realizacija cijelog projekta.\nKroz kvalitetnu pripremu ovog projekta, počev od studija izvodljivosti, učešće brojnih konsultanata i eksperata iz Crne Gore, Njemačke i Austrije, kao i angažman kredibilnih partnera na polju finansiranja, stvorene su sve neophodne pretpostavke da Podgorica dobije jedan od najsavremenih uređaja za prečišćavanje otpadnih voda u Evropi.\nPodsjećamo da je ukupna vrijednost projekta procijenjena na 50,3 miliona eura, od kojih su 35 miliona realizovana veoma povoljnim kreditom kod KFW banke, dok je 11 miliona obezbijeđeno kroz donatorska sredstva WBIF, čime je nedvosmisleno potvrđen kvalitet projekta od strane institucija EU, ali i kredibilitet Glavnog grada kao partnera evropskih fondova.\nFichtner je renomirana njemačka kompanija koja je pobijedila na tenderu za izbor konsultanta za pripremu tenderske dokumentacije, koja će pored pripreme, vršiti i nadzor nad izvođenjem radova.


Korona u Boru i Zaječaru: Danas različiti brojevi novoinficiranih, Bor otvara još jednu kovid ambulantu | ZA media\nKorona u Boru i Zaječaru: Danas različiti brojevi novoinficiranih, Bor otvara još jednu kovid ambulantu\nKako je na sajtu rts.rs popodne objavljeno, među gradovima sa najviše novozaraženih našli su se i Bor sa 89 i Zaječar sa 70 novoinficiranih. Na gradskom sajtu zajecar.info međutim danas je posle dosta vremena objavljen originalni izveštaj Zavoda za javno zdravlje “Timok” u Zaječaru iz koga se ne može zaključiti da je u Zaječaru 70 novoinficiranih koronavirusom, mada je izveštaj od 27. novembra u 9 sati. Takođe, nejasno je i kada je u pitanju Bor, jer je na sajtu ovog grada prema poslednjoj objavi 42-oje novozaraženih, a ne 89 kako je izvestio RTS (?) Da li su popodne došli novi rezultati pregledanih PCR i Ag testova, za sada ove lokalne samouprave nisu objavile….\nInače, prema objavi na sajtu bor.rs u prostorijama mesne zajednice “Metalurg” u Boru, sutra će biti otvorena još jedna kovid ambulanta, i to OSNOVNA KOVID AMBULANTA koja će primati SAMO PACIJENTE KOJI PRVI PUT DOLAZE NA PREGLED i imaju neki od mogućih simptoma virusne infekcije, a tamo će se istovremeno vršiti i PCR testiranje, kao i antigenski testovi.\nKOVID AMBULANTA RUDAR biće preorijentisana ZA PACIJENTE KOJI DOLAZE NA KONTROLNE PREGLEDE, a tamo će se takođe raditi i testiranje. Radno vreme ovih ambulanti biće isto, odnosno od 7 do 20 časova.\n“Ono što je, uz saglasnost resornog ministarstva, cilj otvaranja nove ambulante za kovid pacijente jeste da prvenstveno sprečimo širenje virusa među potencijalno zaraženima, potencijalno izlečenima i sugrađanima koji nisu zaraženi koronom. Naši sugrađani će imati bolje uslove dok čekaju na pregled, a vreme čekanja će biti smanjeno” rekao je gradonačelnik Aleksandar Milikić.\nTakođe, na predlog gradskog Štaba za vanredne situacije, biće obezbeđeni i DODATNI POLASCI za potrebe prevoza kovid pacijenata do ambulanti, koji će saobraćati na liniji Opšta bolnica – Ekspres restoran – ambulanta Metalurg. Početna stanica biće kod bolnice sa prvim polaskom u 6 časova, dok će sa stanice kod ambulante Metalurg prvi polazak biti u 6:30 časova. Prevoziće se isključivo pacijenti koji imaju potrebu za pregledom u nekoj od pomenutih ambulanti, prevoz će biti organizovan na sat vremena, a u svakom trenutku neophodno je pridržavanje svih mera u cilju zaštite od virusa.


Naslovne strane za utorak 14. novembar 2017. godine\nBeta 14. novembra 2017. 09:05\nDnevne novine na naslovnim stranama današnjih izdanja pišu o izjavi člana Predsedništva BiH Bakira Izetbegovića o potrebi da BIH prizna nezavisnost Kosova, o ekonomskim temama i „stranačkim preletačima“.\nALO – List piše o izjavi Izetbegovića poid naslovom „Bakir zabio Srbima nož u srce“.\nBLIC – „Poštujemo odluku Srbije o neutralnosti“, naslov je intervjua s generalnim sekretarom NATO Jensom Stoltenbergom. „Dodik prisluškivan zbog vile na Dedinju“, o razlozima za prisluškivanje predsednika RS.\nVEČERNJE NOVOSTI – „Priprema se brz odgovor na Bakirovu provokaciju“, najavljuje list sednicu Saveta za nacionalu bezbednost Srbije. „Putokazi direktno vode u smrt“, o tome kako je označen neotvoreni put kod Uba. „Plaća li se hajka na vakcinaciju“ list piše o epidemiji malih boginja i o navodnim interesima farmaceuta.\nDANAS – „Godine prolaze, a nema Tenisovih farmi svinja“, list podseća na najavu velike investicije koja se svela na kupovinu jednog poljoprivrednog poseda kod Zrenjanina. „Rašković Ivić: Vučić zna da je najlakše manipulisati prelatačima“ – najglasniji zagovornici politike SNS su bivši članovi DSS. „Malići: Sever Kosova za Preševsku dolinu“, kosovski publicista Škeljzen Malići predlaže razmenu teritorije.\nINFORMER – „Bakir bi opet da kolje“ – o izjavi člana Predsedništva BiH o potrebi priznavanja nezavisnosti Kosova. U tekstu „Hladni rat za Srbiju“ list piše da „Vašington i Moskva počinju bitku na Balkanu tako što će Brajan Hojt Ji biti ambasador SAD u Skoplju, a ruski ambasador u Srbiji će biti Aleksandar Bocan Harčenko“.\nKURIR – „Jorgovanka kandidat za premijera“ list piše o mogućim vanrednim poslaničkim izborima u Srbiji idućeg proleća i da u SNS „mere popularnost guvernerke Narodne banke Srbije Jorgovanke Tabaković za funkciju premijera“. List o izjavi Izetbegovića piše pod naslovom „Bosna će priznati nezavisnost Kosova“, uz ocenu da je to „pokušaj ucene Srbije i Republike Srpske“.\nPOLITIKA – „BiH ne može da prizna Kosovo“, piše list povodom izjave Izetbegovića. „Lažni srpski pasoši na originalan način“ piše list o tome kako kriminalci dolaze do originalnih pasoša Srbije.\nSRPSKI TELEGRAF – Pod naslovom „Ovo je plan Zapada za krvave izbore“ list piše da se „planira svrgavanje predsednika Srbije Aleksandra Vučića“. Pod naslovom „Djilas dogovorio milionsku kampanju na američkoj TV“ list piše da „N1 radi kampanju bivšem gradonačelniku“.


Objavljeno sreda, 14 mart 2018 07:00\nRadovi na rekonstrukciji Javne predškolske ustanove “Radmila Nedić“ u Beranama obaviće se tokom narednog ljeta. Radovi na beranskom vrtiću izvršiće se u sklopu realizacije projekta rekonstrukcije četiri školska objekta u Crnoj Gori.\nRealizaciju projekta omogućila je donacija Sjedinjenih Američkih Država (SAD), a ukupna vrijednost donacije je 550.000 eura.\nKako je saopšteno iz Ministarstva prosvjete, realizacijom tog projekta biće rekonstruisane osnovne škole "Sutjeska”" u Podgorici, "18.oktobar" u Bioču, "Mihailo Žugić" u Pljevljima i JPU "Radmila Nedić" u Beranama.\n“Međunarodnim tenderom izabran je izvođač, te se uskoro očekuje početak radova u OŠ “Sutjeska” u Podgorici, a za objekte na sjeveru radovi su predviđeni tokom ljetnjih mjeseci”, citirao je Portal TVCG dio saopštenja iz ministarstva.\nKako se dodaje, na JU OŠ "18. oktobar" izvodi se uklanjaje postojećih i izgradnja novih toaleta, izgradnja prostorija za boravak djece predškolskog uzrasta sa malom kuhinjom, zamjena svih prozora i podova u fiskulturnoj sali, dok će se u JU OŠ "Sutjeska" renovirati krov.\n“U JPU "Radmila Nedić" planirano je kompletno renoviranje krova, zamjena prozora i popravke na fasadi. To je predviđeno i za JU OŠ "Mihailo Žugić" u kojoj će se, pored toga, urediti zidovi, podovi, fasada, zamjeniti električne instalacije", naveli su iz ministarstva, zaključio je portal.


Reklame - Kombi Prevoz X-Limo\nTELEFON/VIBER: +38165/341-3278 |E-MAIL:info@prevozsaaerodroma.com Početna Prevoz sa aerodroma Cene kombi prevoza Vozni park Reference Kontakt Početna Prevoz sa aerodroma Cene kombi prevoza Vozni park Reference Kontakt Reklame\n USLUGE KOMBI PREVOZAKombi prevoz putnika - Srbija i inostranstvo Kombi prevoz putnika u Srbiji i inostranstvu, X-Limo Beograd nudi svoje usluge ukoliko želite da posetite gradove Evrope, posetite međunarodne sajmove, učestvujete na regionalnim ili međunarodnim skupovima, koncertima, idete kombijem u šoping ture, koristite kombi prevoz putnika za organizovane izlete manjih grupa, dovoljno je da nam se obratite za profesionalnu uslugu prevoza putnika kombijem i iznajmljivanje kombija sa vozačem uz fiksnu cenu prevoza...VIŠE...Iznajmljivanje kombija za prevoz putnika Kombi prevoz putnika X-Limo pruža i uslugu iznajmljivanja kombija sa vozačem za prevoz putnika 8+1 sa vozačem. Ukoliko planirate grupni odlazak na svadbu, izlet, seminar i slicno onda je usluga iznajmljivanja kombija sa vozačem idealna stvar za vaše potrebe. Prednosti kombi prevoza putnika u odnosu na druge su velike: Polazak je uvek sa Vase adrese i u vreme kad vama odgovara, a putovanje možete organizovati u skladu sa potrebama...VIŠE...Kombi prevoz muzičkih bendova i opreme Za potrebe muzičkih grupa i bendova nudimo kombi prevoz putnika-prevoz bendova sa adrese do željenog mesta,bilo da se radi o zemlji ili inostranstvu.Profesionalni vozaci i kombi vozila za prevoz putnika novije generacije garantuju udobno i sigurno putovanje. Do sada smo saradjivali sa dosta bendova sa domace scene,i organizovali smo vise turneja,u skoro svim zemljama Evrope. Naše višegodišnje iskustvo u prevozu muzičkih grupa garantuje brzinu, profesionalnost...VIŠE...Iznajmljivanje minibusa sa vozačem Iznajmljivanje minibusa je idealna opcija za putovanje grupe 10-20 putnika. Svoje putovanje kreirate sami bilo da se radi o jednodnevnom ili višednevnom angažovanju vozila u zemlji ili inostranstvu. Organizacija minibus prevoza je prema vasim zeljma,vi sami odredjujete vreme i mesto polaska,mesto dolaska,rutu putovanja kao i usputna stajanja i pauze. Najam minibusa sa vozacem je idealna usluga za planinarska drustva, sportske takmicare, rafting ekipe…VIŠE...Najam kombija za prevoz putnika za firme X-Limo kombi prevoz putnika razume da je najam kombija za firme ponekad koristan i pogodan kada zaposleni ili rukovodioci putuju u inostranstvo ili u većem broju putuju u druga mesta u zemlji na jedan ili više dana. Iznajmljivanje kombija za firmu će vam omogućiti da postignete različite zadatke koje će biti izuzetno teško, ako ne i nemoguće postići bez sredstava koja zahtevaju dodatni prostor za transport. U slučajevima transporta dodatnog prtljaga...VIŠE...Iznajmljivanje autobusa za Srbiju i inostranstvo U saradnji sa turistickom agencijom NDS TURS iz Beograda u mogucnosti smo da Vam ponudimo uslugu prevoza putnika autobusom i iznajmljivanje autobusa za prevoz putnika u zemlji i inostranstvu. Vozni park agencije cine autobusi marke:\nNEOPLAN -57 sedista SETRA -54 sedistaVIŠE... REKLAMEReklame\nVIŠE... KOMBI PREVOZ SKI CENTRIKombi prevoz putnika na Staru planinu\nZlatibor je destinacija koja je popularna kako u letnjem, tako i u zimskom periodu. Od Beograda je udaljen oko 190 km...VIŠE... - 2017COPYRIGHT X-LimoIzrada sajta Variety Sites\tPosete: Danas: 2 Ukupno: 3457


Radonjić: Maksimalan respekt za Megu\nTanjug 31. januara 2021. 14:56\nBEOGRAD – Mega je u dosadašnjem delu sezone pokazala da može da dobije svakoga i zato ćemo u meč ući sa maksimalnim respektom, izjavio je trener košarkaša Crvene zvezde Dejan Radonjić uoči derbija 17. kola ABA lige.\n„Očekuje nas utakmica sa ekipom u kojoj se nalazi brojni mladi igrači velikog talenta. Predvođeni iskusnim Milenkom Tepićem, u dosadašnjem delu sezone pokazali su da mogu da savladaju svakoga i na domaćem, ali i na gostujućem terenu. Zbog toga, moramo uz maksimalan respekt i vrlo čvrstom igrom da uđemo u ovu utakmicu” rekao je trener crveno-belih za klupski sajt.\n„To pokazuju ne samo plasmanom na tabeli, već i igrama koje prikazuju. Posebno u mečevima sa timovima koji imaju ambicije da se nađu na vrhu tabele. Tim koji je spoj mladih i vrlo iskusnih igrača što se u njihovom slučaju pokazalo kao dobra kombinacija. Moramo maksimalno oprezno i angažovano da uđemo u ovu utakmicu, meč na Novom Beogradu smo dobili u tesnoj završnici i znamo da nas čeka težak posao kako bismo došli do bodova” rekao je Dobrić.\nUtakmica između Crvene zvezde i Mege igra se sutra od 18 sati.


Mapiranje Holokausta – logor Topovske šupe – CPI\nHome / Mapiranje Holokausta – logor Topovske šupe\nCentar za primenjenu istoriju je tokom 2018. godine započeo naučno-istraživački projekat Mapiranje Holokausta – logor Topovske šupe, u okviru kojeg će javnosti predstaviti digitalizovana istoriju logora Topovske šupe. Projektni tim planira da sprovede istoriografsko istraživanje logora, pre, tokom i posle II svetskog rata, mapiranje lokacije i povezanih lokacija logora, a u cilju trajnog očuvanja sećanja na logor i žrtve logora. Svi rezultati projekta će biti predstavljeni onlajn u formi veb platforme i na taj način dostupni široj javnosti, na srpskom i na engleskom jeziku. Na ovaj način će svi istoriografski i drugi podaci o logoru Topovske šupe i njegovim žrtvama biti prikupljeni, sistematizovani, digitalizovani i po prvi put u veb formi predstavljeni javnosti.\nIstraživanje i svi rezultati projekta biće dostupni na sajtu http://topovskesupe.rs/\nU blizini centra Beograda između avgusta i novembra 1941. godine nalazio se logor za Jevreje i Rome poznat kao logor Topovske šupe. Zgrade u kojima su zatočenici smešteni bile su sastavni deo velike kasarne vojske Kraljevine Jugoslavije „Kraljević Andrej“. Prvi logoraši su bili muški Jevreji iz Banata, koje su sa njihovim porodicama lokalni Nemci (folksdojčeri) proterali iz te pokrajine u Beograd; nakon njih su internirani svi muški Jevreji iz Beograda, i na kraju muški Romi takođe iz Beograda. Svi, osim retkih slučajeva, ubijeni su u masovnim streljanjima u jesen 1941. godine uglavnom na stratištu u Jabuci kod Pančeva. Po raspoloživim procenama, kroz njega je prošlo oko 5.000 Jevreja i 1.500 Roma. O Topovskim šupama se i dan danas, nažalost, jako malo zna.\nLogor Topovske šupe je bio jedan od prvih logora za Jevreje i Rome u okupiranoj Evropi, koji se u Beogradu nalazio u naseljenom delu grada i koji se dešavao pred očima javnosti – sugrađana tog dela grada. Danas, lokacija logora Topovske šupe je zaboravljena, zapuštena i nepoznata široj javnosti, i samoj lokaciji preti uništenje zbog najavljene izgradnje tržnog centra. U blizini logora postoji komemorativna ploča koju je podigao Savez jevrejskih opština Srbije i koja je trenutno ukradena.\nProjekat je podržan od strane Saveza jevrejskih opština Srbije


Vulin prenio Šojguu zabrinutost i zbog napada na Republiku Srpsku (FOTO)\n17/02/2020 | 14:33 ⇒ 14:37 | Autor: SRNA\nMinistar odbrane Srbije Aleksandar Vulin u razgovoru sa ruskim ministrom odbrane Sergejem Šojguom izrazio je zabrinutost za Srbe i Srpsku pravoslavnu crkvu u Crnoj Gori, kao i zbog napada na Republiku Srpsku i kršenja Dejtonskog sporazuma.\nVulin i Šojgu (foto: Ministarstvo odbrane Srbije)\nVulin je tokom susreta u Palati Srbija u Beogradu posebno ukazao na to da je nedopustivo formiranje takozvane "vojske Kosova", njeno naoružavanje i jačanje, saopšteno je iz Ministarstva odbrane Srbije.\n- Posebno brine izostanak reakcije EU, NATO-a i svih koji garantuju sprovođenje Rezolucije 1244 Savjeta bezbejdnosti UN - rekao je Vulin na sastanku sa Šojguom koji boravi u zvaničnoj posjeti Srbiji.\nVulin i Šojgu razgovarali su o saradnji u oblasti odbrane koja ima uzlazni trend i koja se odvija u skladu s Deklaracijom o strateškom partnerstvu, te istakli zajedničko opredjeljenje da saradnja dvije zemlje u narednom periodu bude dodatno unaprijeđena, kao i da se ostvare svi ciljevi saradnje na obostrano zadovoljstvo dva prijateljska naroda i države.\nVulin je istakao da su lični odnosi predsjednika i vrhovnih komandanata oružanih snaga Rusije i Srbije Vladimira Putina i Aleksandra Vučića doprinijeli da saradnja dvije države bude na najvišem istorijskom nivou.\nOn je dodao da je Vučić jedini državnik u Evropi koji je rekao da njegova zemlja nikada neće uvesti sankcije Rusiji.\nVulin je istakao da Srbija visoko cijeni to što Ruska Federacija nije priznala takozvanu "državu Kosovo" i zahvalio Moskvi na principijelnoj i dosljednoj podršci u očuvanju teritorijalnog integriteta Srbije i njenih nacionalnih interesa.\nVulin je naglasio da Srbija nikada neće zaboraviti 2015. godinu kada je na molbu Vučića, Putin odlučio da Rusija uloži veto na sjednici Savjeta bezbjednosti UN i tako spriječi donošenje Rezoolucije o Srebrenici, kojom bi Srbi bili proglašeni za genocidni narod.\n- Srbija želi snažnu i jaku vojsku, jer je ona garant stabilnosti i neutralnosti, ali i njenog napretka i razvoja - istakao je Vulin, koji je zahvalio na vojnotehničkoj pomoći koju Ruska Federacija pruža Vojsci Srbije.\nVulin je naveo da će Srbija, u skladu s politikom vojne neutralnosti, nastojati da razvija i dalje unapređuje saradnju i sa Organizacijom ugovora o kolektivnoj bezbjednosti /ODKB/, kao i bilateralne partnerske odnose sa njenim državama članicama.\nČestitajući Šojguu na ponovnom imenovanju na dužnost ministra odbrane u novoj ruskoj Vladi, Vulin je zahvalio na tome što je odabrao Beograd za prvu zvaničnu posjetu u novom mandatu.\nOn je zahvalio Šojguu kao iskrenom prijatelju Srbije na ličnom angažovanju i nesebičnoj pomoći koju je učinio, posebno u opremanju Vojske Srbije naoružanjem i vojnom opremom iz Ruske Federacije i izrazio vjerovanje da će s takvim projektima biti nastavljeno i ubuduće.\nPrema Vulinovim riječima, Vojsci Srbije ukazana je čast pozivom i učešćem na obilježavanju Dana pobjede nad fašizmom u Drugom svjetskom ratu 9. maja 2020. godine u Moskvi. Ukazao je na značaj jubileja, posebno u vremenu kada postoje pokušaji revizije istorije i prekrajanja istorijskih činjenica.\nŠojgu je čestitao Vulinu Dan državnosti Srbije i izrazio zadovoljstvo stepenom razvijenosti saradnje u oblasti odbrane između Srbije i Ruske Federacije.\nKao najbolji pokazatelj izuzetno razvijenih odnosa, Šojgu je naveo zajedničke vježbe dvije vojske i dodao da je realizacijom šest vježbi pripadnika dvije vojske prikazan visok nivo profesionalizma i vrhunska obučenost svih učesnika, a da su demonstrirani prijateljski odnosi na terenu.\nŠojgu je uputio lični poziv Vulinu da u junu prisustvuje sastanku ministara Šangajske organizacije za saradnju.\nNa kraju sastanka, Vulin uputio je čestitke Šojguu povodom predstojećeg Dana branilaca otadžbine, koji se u Ruskoj Federaciji obilježava 23. februara.


Predsednik opštine Čajetina Milan Stamatović i ministar za inovacije i tehnološki razvoj dr Nenad Popović svečano su otvorili Inovacioni biznis centar Zlatibor\nPredsednik opštine Čajetina Milan Stamatović i ministar za inovacije i tehnološki razvoj u Vladi Srbije dr Nenad Popovića svečano su otvorili Inovacioni biznis centar Zlatibor koji će pomoći razvoj inovacija i preduzetništva na Zlatiboru i koji će predstavljati podršku pravnim i fizičkim licima sa teritorije opštine Čajetina za konkurisanje na dostupnim razvojnim konkursima. Vlada Srbije je uložila 20 miliona dinara u ovaj projekata, prvenstveno u opremanje centra a Opština Čajetina je obezbedila prostor i budžetski opredelila 15 miliona dinara za funkcionisanje centra i razvoj preduzetništva.\n- Čestitam opštini Čajetina i njenom predsedniku otvaranje Inovacionog start-ap centra i drago mi je što se nalazi u jednom ovako prekrasnom, novom i savremenom prostoru, kao što je Kulturni centar na Zlatiboru, sa svim onim sadržajima koji danas u Evropi imaju slični centri u većim gradovima i turističkim destinacijama. Danas je Zlatibor upisan u inovacionu i digitalnu kartu ne samo Srbije nego i cele Evrope jer razvojem ovog centra, siguran sam, sve veći broj pojedinaca i start-ap kompanija će se odlučivati da ovde započne svoje poslovne aktivnosti - izjavio je ministar Popović.\n- Ako želite da budete konkurentni na tržištu morate da pratite tehnološki napredak opština najrazvijenijih zemalja. Shvatili smo da opština Čajetina može da učini nešto na tom polju i krenuli smo za obnovom i izgradnjom ovog Inovacionog centra koji će pomoći našim gostima, kao i pružaocima usluga da budu u trendu i da ostanu na veoma zahtevnom turističkom tržištu. Ovde se to pokazalo održivo, i najvažnije je u ovakvim projektima da svaki uloženi novac bude vraćen – istakao je Milan Stamatović, predsednik opštine Čajetina.\n- Inovacioni biznis centar Zlatibor predstavlja jedan multifunkcionalni prostor koji je namenjen kako lokalnom stanovništvu tako i turistima. On ima funkciju start ap centra, i pružaće podršku u zapošljavanju mladih sa teritorije opštine Čajetina, a takođe predstavlja i mesto okupljanja svih ljudi koji žele da svoje kreativno znanje podele sa drugima u zajedničkom radnom prostoru, gde može doći do razmene ideje, transfera tehnologija i znanja, a sve sa ciljem razvoja inovacija u opštini Čajetina - rekao je Darko Đurović, direktor Inovacionog biznis centra Zlatibor.


Datum kreiranja utorak, 27 mart 2018 05:09\nOdbojkašice Srbijanke014 dva kola pre kraja izborile su plasman u viši rang u prvu A ligu. U prepunoj hali Student odbojkašice Srbijanke pobedile su Steriju Beograd sa 3-0 i tako izborile plasman u viši rang.\nOgroman uspeh najmladjeg sportskog kolektiva koji je osnovan pre četiri godine je posledica sistematskog rada i stvaranje ekipe za najvise domete.Ulaganje u najmladje i stvaranje sopstvenog kadra,kao i planski dovodjenje igračica iz okruženja Valjeva, stvorilo je jak sporski kolektiv koji dominira na svim poljima od predpionirki, pionirki, kadetkinja do seniorki. Sve ove selekcije nalaze se na prvim mestima i vodeće su u našem regionu i šire.\nPored velikog uspeha seniorki i kadetska ekipa Srbijanke osvojila je prvo mesto i plasirala se po prvi put na državno prvenstvo.To isto se očekuje i od pionirske ekipe koja je za sada vodeća.\nSeniorke su sa 18 pobeda i dva poraza do sada pokazale veliki kvalitet pod rukovodstvom Slobodana Ivovića, trenera koji je celog sebe uneo u rad sa ovom izvanrednom ekipom.\nOvo nije krajnji cilj Srbijanke, cilj je Superliga naredne godine.Ovaj klub i ove devojke to i žele i mogu i ostvariće.


25.02.2018 12:03 | Srna\nBanjaluka - Poreska uprava Republike Srpske poziva poreske obveznike u Srpskoj da poštuju rokove definisane u "Poreskom kalendaru za 2018. godinu", te da na vrijeme podnose poreske prijave, ali i da u zadatim rokovima plate zakonski propisane poreske obaveze.\nPoreska uprava Republike Srpske objavila je na svojoj zvaničnoj internet stranici "Poreski kalendar za 2018. godinu", u kojem sva pravna lica, preduzetnici i fizička lica - građani mogu vidjeti rokove za podnošenje poreskih prijava, ali i plaćanje poreskih obaveza.\n"Kažnjavanje nije cilj Poreske uprave Republike Srpske, već da bude partner i institucija koja stoji na raspolaganju poreskim obveznicima", ističe se u saopštenju Poreske uprave Republike Srpske.\nIz Poreske uprave Republike Srpske podsjećaju da početkom svake godine objavljuju "Poreski kalendar" sa ciljem da se poreskim obveznicima pomogne u pravovremenom izvršavanju njihovih poreskih obaveza, kako bi izbjegli eventualne sankcije zbog propuštanja rokova.\nPravna, fizička lica i preduzetnici na početnoj strani internet stranice Poreske uprave Republike Srpske u rubrici "Poreski kalendar", između ostalog mogu pogledati kada ističu rokovi za podnošenje godišnjih i mjesečnih poreskih prijava, prijava za takse i naknade, kao i za plaćanje prijavljeih obaveza.\nU okviru "Poreskog kalendara" poreskim obveznicima je u posebnoj koloni naznačena i vrsta prihoda koji se uplaćuje, ali i da li se sredstva uplaćuju na račun javnih prihoda Republike Srpske ili opštine, grada, te obrazac na kojem se prijava podnosi.


Grad Sarajevo vraća svoje statutarno sjedište i vlasništvo na zgradi DPO - Akta.ba\n28.07.2021. 14:38 / Izvor: Akta.ba\nNa današnjoj Petoj redovnoj sjednici Gradskog vijeća Grada Sarajeva usvojena je Odluka o stavljanu van snage Odluke o ustupanju korištenja upravnog prostora objekta DPO na Parlament Federacije BiH.\nUsvajanjem ove odluke stavljena je van snage štetna Odluka većine ranijeg saziva Gradskog vijeća i gradonačelnika Abdulaha Skake iz 2019. godine kojom je prostor upravne zgrade DPO na Skenderiji i statutarno sjedište Grada bez naknade i refundacije ustupio Parlamentu FBIH i tako ostavio Grad bez statutarnog sjedišta i vrijedne imovine na koju Grad polaže pravo i bez ikakve obaveze Parlamenta FBiH da Gradu refundira višemilionska sredstva uložena u objekat DPO.\nStavljanjem van snage ove štetne Odluke većina novog saziva Gradskog vijeća je ispunila svoju obavezu da kao gradski vijećnici brinu o imovini i imovinskim interesima Grada, da poštuju Statut Grada na čije poštivanje su i položili zakletvu, a koji definira da je statutarno sjedište Grada u zgradi DPO, ul. Hamdije Kreševljakovica 3. Isto tako, stupanjem na snagu usvojene Odluke započet će faktičko vraćanje preseljenog dijela gradske administracije u svoje statutarno sjedište koja se sada nalazi na tri lokacije, te će tako gradska administracija postati funkcionalna, efikasna i ekonomična. Usvajanjem Odluke u Grad Sarajevo se, isto tako, vraća vladavina prava, obaveza poštivanja Statuta, zakona i domaćinski odnos rukovodstva prema interesima Grada.\n"Grad Sarajevo raspolaže svom potrebnom dokumentacijom da ujedno može da započne i proces uknjižbe prava vlasništva na objektu DPO na Skenderiji čime će Grad Sarajevo, kao glavni grad države Bosne i Hercegovine prvi put nakon rata steći svoje pravo vlasništva na nekretnini, obzirom da je osnivanjem Kantona Sarajevo Grad Sarajevo ostao u cijelosti bez svoje imovine, javnih preduzeća čiji je bio osnivač i vlasnik prije rata kao i nadležnosti", zaključeno je na današnjoj sjednici.